TIIVISTELMÄ. riittävät taloudelliset resurssit ja maksuvalmius voidakseen kantaa kaikki Sertifikaatteihin sijoittamiseen liittyvät riskit; - PDF\nDownload "TIIVISTELMÄ. riittävät taloudelliset resurssit ja maksuvalmius voidakseen kantaa kaikki Sertifikaatteihin sijoittamiseen liittyvät riskit;"\n1 Tämä on englanninkielisen Ohjelmaesitteen ( Base Prospectus ) Tiivistelmän ( Summary ) suomenkielinen käännös. Mikäli englanninkielisen Tiivistelmän ja sen suomenkielisen käännöksen välillä on eroavaisuuksia, englanninkielinen Tiivistelmä on ratkaiseva. TIIVISTELMÄ Tämä tiivistelmä antaa yleiskuvan siitä, mitkä ovat Liikkeeseenlaskijan ( Issuer ) näkemyksen mukaan Liikkeeseenlaskijaan ja Liikkeeseenlaskijan tämän Ohjelmaesitteen ( Base Prospectus ) mukaisesti liikkeeseen laskemiin arvopapereihin ( Arvopaperit tai Sertifikaatit, Certificates ) liittyvät tärkeimmät riskit. Tämä tiivistelmä ei ole tyhjentävä. Sitä on luettava Ohjelmaesitteen johdantona. Sijoittajien tulee perustaa Arvopapereita koskeva sijoituspäätöksensä Ohjelmaesitteeseen kokonaisuutena (mukaan lukien kaikki sitä koskevat täydennykset) sekä asianomaisiin Lopullisiin Ehtoihin ( Final Terms ) ja erityisesti niihin sisältyvään riskitekijöiden kuvaukseen. Commerzbank Aktiengesellschaft ( Liikkeeseenlaskija, Pankki tai Commerzbank, yhdessä konserniyhtiöidensä kanssa Commerzbank-konserni tai Konserni ) voi joutua siviilioikeudelliseen vastuuseen tämän tiivistelmän osalta vain, jos tiivistelmä ja sen mahdollinen käännös ovat harhaanjohtavia, epätarkkoja tai epäjohdonmukaisia Ohjelmaesitteen muihin osiin ja asianomaisiin Lopullisiin Ehtoihin nähden. Mikäli jossakin Euroopan talousalueen jäsenvaltion tuomioistuimessa nostetaan tämän Ohjelmaesitteen ja asianomaisten Lopullisten Ehtojen sisältämiä tietoja koskeva kanne, kanteen nostanut sijoittaja voidaan velvoittaa maksamaan Ohjelmaesitteen (mukaan lukien kaikki sitä koskevat täydennykset) ja Lopullisten Ehtojen kääntämisestä aiheutuvat kustannukset ennen oikeudenkäynnin aloittamista kyseisen maan kansallisen lainsäädännön mukaisesti. TIIVISTELMÄ ARVOPAPEREITA KOSKEVISTA TIEDOISTA JA RISKITEKIJÖISTÄ Riskitekijät sellaisten Sertifikaattien osalta, jotka edellyttävät niiden erityisen rakenteen vuoksi erityistä asianomaisten riskitekijöiden kuvausta, kuvataan tarvittaessa jäljempänä kuvattujen riskitekijöiden lisäksi erillisessä asiakirjassa ( Lopulliset Ehdot ). Seuraavassa ja Lopullisissa Ehdoissa esitetyissä tiedoissa kuvataan yksinomaan suurimmat riskit, joita Sertifikaatteihin sijoittamiseen liittyy Liikkeeseenlaskijan näkemyksen mukaan. Tältä osin Liikkeeseenlaskija kuitenkin huomauttaa nimenomaisesti, että Sertifikaatteihin sijoittamiseen liittyvien riskien kuvaus ei välttämättä ole tyhjentävä. Lisäksi muut riskit, joita ei tunneta tämän Ohjelmaesitteen ja asianomaisten Lopullisten Ehtojen laadintahetkellä tai joiden ei tällä hetkellä uskota toteutuvan, saattavat niin ikään vaikuttaa haitallisesti Sertifikaattien arvoon. Ohjelmaesitteessä, sitä mahdollisesti koskevassa täydennyksessä ja/tai asianomaisissa Lopullisissa Ehdoissa mainitun yhden tai useamman riskin taikka minkä tahansa muun riskin toteutuminen voi johtaa olennaisiin ja pysyviin tappioihin ja Sertifikaattien rakenteesta riippuen jopa sijoittajan sijoittaman pääoman menettämiseen osittain tai jopa kokonaisuudessaan. Sijoittajien tulisi ostaa Sertifikaatteja ainoastaan, mikäli he pystyvät kantamaan sijoitetun pääoman menettämiseen liittyvän riskin, mukaan luettuna aiheutuneiden transaktiokustannusten menettäminen. Sertifikaatteihin sijoittamista harkitsevien on kussakin tapauksessa arvioitava asianomaisen sijoituksen soveltuvuutta itselleen oman henkilökohtaisen ja taloudellisen tilanteensa perusteella. Ennen kaikkea sijoittamista harkitsevilla on kussakin tapauksessa oltava: tarpeeksi tietoa ja kokemusta arvioidakseen järkevästi Sertifikaatteja ja Sertifikaatteihin sijoittamisen hyviä puolia ja riskejä ja/tai tämän Ohjelmaesitteen tai sitä mahdollisesti koskevan täydennyksen sisältämiä tai niihin viittauksin sisällytettyjä tietoja sekä kaikkia Lopullisten Ehtojen sisältämiä tietoja; riittävät taloudelliset resurssit ja maksuvalmius voidakseen kantaa kaikki Sertifikaatteihin sijoittamiseen liittyvät riskit; kyky ymmärtää perusteellisesti Sertifikaattien Ehdot ( Ehdot, Terms and Conditions ) sekä käsitys kaikkien asianomaisten kohde-etuuksien ja rahoitusmarkkinoiden käyttäytymisestä; ja\n2 kyky arvioida (joko yksin tai talousasioihin perehtyneen neuvonantajan avulla) mahdollisia taloudellisia, korkotasoon liittyviä sekä muita seikkoja koskevia tulevaisuudennäkymiä, jotka voivat vaikuttaa heidän sijoituksensa arvoon, ja kyky kantaa tähän liittyvät riskit. Nämä varoitukset riskeistä eivät korvaa sijoittajan pankin, juridisen neuvonantajan tai liiketoimintaan tai verotukseen perehtyneen asiantuntijan neuvoja, jollaisia sijoittajan tulisi kaikissa tapauksissa hankkia kyetäkseen arvioimaan Sertifikaatteihin sijoittamisen seuraukset. Päätöstä sijoittamisesta ei tulisi tehdä ainoastaan tässä Ohjelmaesitteessä, sitä mahdollisesti koskevassa täydennyksessä ja/tai asianomaisissa Lopullisissa Ehdoissa esitettyjen riskivaroitusten perusteella, koska tällainen informaatio ei voi korvata yksilöllisiä neuvoja ja informaatiota, joka on räätälöity kulloisenkin sijoittajan vaatimusten, tavoitteiden, kokemuksen, tiedon ja olosuhteiden mukaisesti. SERTIFIKAATTEIHIN LIITTYVIÄ RISKITEKIJÖITÄ Tämän Ohjelmaesitteen mukaisesti liikkeeseen laskettuihin Sertifikaatteihin liittyy mahdollisesti suuriakin hintavaihteluita, ja niihin voi liittyä riski sijoitetun pääoman (mukaan lukien Sertifikaattien oston yhteydessä aiheutuneet kulut) menettämisestä osittain tai kokonaan. Koska Sertifikaattien tapauksessa Lunastusmäärä ( Redemption Amount ) on sidottu kohde-etuuteen (osakkeeseen, indeksiin, metalliin (eli jalo- tai teollisuusmetalleihin), futuurisopimukseen, joukkovelkakirjalainaan, valuuttakurssiin, korkoon, rahastoon tai koriin tai indeksiin, joka koostuu mistä tahansa edellä mainituista varoista, hyödykkeistä tai kursseista ( Kohdeetuus, Underlier ) tai yhteen taikka useampaan kaavaan ( Strukturoidut Sertifikaatit, Structured Certificates )), Sertifikaatit eivät sijoituksena välttämättä sovellu kaikille sijoittajille. Sertifikaateilla saattaa olla monimutkaisia rakenteita, joita sijoittaja ei välttämättä ymmärrä täysin. Näin ollen sijoittaja saattaa aliarvioida Sertifikaattien ostoon liittyvän todellisen riskin. Näin ollen sijoittamista harkitsevien tulisi tutustua huolellisesti Sertifikaatteihin sijoittamiseen liittyviin riskeihin (liittyen soveltuvin osin Liikkeeseenlaskijaan, Sertifikaattien tyyppiin ja/tai Kohde-etuuteen) sekä kaikkiin muihin tähän Ohjelmaesitteeseen, sen mahdollisiin täydennyksiin ja asianomaisiin Lopullisiin Ehtoihin sisältyviin tietoihin sekä mahdollisesti kysyttävä neuvoa henkilökohtaisilta neuvonantajiltaan (mukaan luettuna verotukseen perehtyneet neuvonantajat). Ennen Sertifikaattien ostoa sijoittamista harkitsevien tulisi varmistaa, että he ymmärtävät täysin asianomaisten Sertifikaattien mekaniikan ja että he kykenevät arvioimaan ja kantamaan riskin sijoituksensa menettämisestä (kokonaisuudessaan). Sertifikaattien ostamista harkitsevien olisi kussakin tapauksessa harkittava huolellisesti, soveltuvatko Sertifikaatit heille heidän henkilökohtaiset olosuhteensa ja taloudellinen asemansa huomioon ottaen. On mahdollista, että useat riskitekijät vaikuttavat samaan aikaan haitallisesti Sertifikaattien arvonkehitykseen. Liikkeeseenlaskija ei kuitenkaan kykene esittämään mitään luotettavaa ennustetta tällaisista yhteisvaikutuksista. I. Yleiset riskit Alkuperäisen liikkeeseenlaskuhinnan poikkeaminen markkina-arvosta ja sivukustannusten vaikutus Kaikkien Sertifikaattien alkuperäinen liikkeeseenlaskuhinta perustuu Liikkeeseenlaskijan sisäisiin hinnoittelumalleihin ja voi olla Sertifikaattien markkina-arvoa korkeampi. Muiden markkinaosapuolten hinnoittelumallit voivat poiketa Liikkeeseenlaskijan sisäisistä hinnoittelumalleista ja tuottaa erilaiset lopputulokset. Sertifikaateista jälkimarkkinoilla mahdollisesti saatava hinta saattaa olla niiden liikkeeseenlaskuhintaa alhaisempi. Alkuperäiseen liikkeeseenlaskuhintaan (riippumatta mahdollisesti maksettavasta preemiosta) saattaa sisältyä välityspalkkioita ja/tai muita Sertifikaattien liikkeeseenlaskuun ja myyntiin liittyviä palkkioita (mukaan luettuna vakuustalletus), jotka maksetaan jakelijoille tai kolmansille osapuolille tai jotka Liikkeeseenlaskija voi pidättää. Liikkeeseenlaskuhintaan saattaa sisältyä myös kustannuksia, jotka aiheutuvat Sertifikaattien liikkeeseenlaskusta johtuvien Liikkeeseenlaskijan velvoitteiden suojaamisesta. 2\n3 Kaupankäynti Sertifikaateilla, likviditeetin heikentyminen Kaikkia tämän Ohjelmaesitteen mukaisesti liikkeeseen laskettavia Sertifikaattien sarjoja ei oteta pörssin epävirallisille markkinoille eikä kaupankäynnin kohteeksi pörssiin. Sen jälkeen kun Sertifikaatit on otettu markkinoille tai kaupankäynnin kohteeksi, ei voida taata, että ne ovat jatkuvasti ja pysyvästi markkinoilla tai kaupankäynnin kohteena. Mikäli tällaista markkinoille tai kaupankäynnin kohteeksi ottamista (mikäli sellainen on tapahtunut) ei voida pitää pysyvästi yllä, asianomaisten Sertifikaattien ostaminen ja myyminen saattaa olla huomattavasti vaikeampaa. Vaikka tällainen markkinoille tai kaupankäynnin kohteeksi ottaminen tapahtuisi, se ei välttämättä tarkoita, että Sertifikaattien vaihtuvuus muodostuu suureksi. Lisäksi kaikilla Sertifikaattien sarjoilla ei ole markkinatakaajaa eli tahoa, joka sitoutuu antamaan liikkeeseenlaskuun kuuluville Sertifikaateille osto- ja myyntihintoja normaaleissa markkinaolosuhteissa. Vaikka sarjalla olisi markkinatakaaja, se ei sitoudu antamaan mainittuja hintoja kaikissa olosuhteissa. Jos sarjalla on markkinatakaaja, tästä tehtävästä vastaa normaalisti Liikkeeseenlaskija. Markkinatakaaja ei yleensä anna osto- ja myyntihintoja etenkään, jos markkinaolosuhteet ovat epätavalliset tai markkinoiden volatiliteetti on äärimmäisen suuri. Markkinatakaaja antaa Sertifikaateille osto- ja myyntihintoja ainoastaan normaaleissa markkinaolosuhteissa. Markkinatakaaja ei kuitenkaan edes normaaleissa markkinaolosuhteissa ole oikeudellisessa vastuussa Sertifikaattien haltijoita kohtaan kyseisten hintojen antamisesta ja/tai siitä, että markkinatakaajan antamat hinnat ovat kohtuullisia. Markkinatakaaja saattaa sitoutua asianomaisten pörssisääntöjen mukaisesti siihen, että se antaa normaaleissa markkinaolosuhteissa tietyille pörsseille osto- ja myyntihintoja tietyistä toimeksianto- tai arvopaperimääristä. Kyseinen velvoite on kuitenkin asianomaista pörssiä kohtaan. Tältä osin Liikkeeseenlaskijalle tai markkinatakaajalle ei muodostu mitään velvoitetta kolmansia osapuolia kohtaan, mukaan luettuna Sertifikaattien haltijat. Tämä tarkoittaa sitä, että Sertifikaattien haltijat eivät voi luottaa siihen, että he voivat myydä Sertifikaatit tiettynä ajankohtana tai tiettyyn hintaan. Markkinatakaajalla ei etenkään ole velvollisuutta ostaa Sertifikaatteja takaisin niiden voimassaoloaikana. Se, että markkinatakaustoimenpiteitä toteutetaan Sertifikaattien voimassaolon alussa tai sen aikana, ei tarkoita sitä, että markkinatakaustoimenpiteitä toteutettaisiin koko ajan Sertifikaattien voimassaolon aikana. Edellä mainituista syistä ei voida taata, että asianomaisille Sertifikaateille muodostuu jälkimarkkinoita, jotka antaisivat Sertifikaattien haltijoille mahdollisuuden myydä Sertifikaattinsa eteenpäin. Mitä rajoitetummat jälkimarkkinat ovat, sitä vaikeampaa Sertifikaattien haltijoiden on myydä Sertifikaattejaan jälkimarkkinoilla. Tämä koskee myös Sertifikaattien ottamista pörssin epävirallisille markkinoille tai niiden ottamista kaupankäynnin kohteeksi pörssiin. Sertifikaattien hinnanmääritys jälkimarkkinoilla Mikäli Sertifikaattien sarjalla on markkinatakaaja, kyseinen markkinatakaaja määrittää kyseisille Sertifikaateille osto- ja myyntihinnat jälkimarkkinoilla pörssissä (mikäli tällaiset jälkimarkkinat ovat olemassa) ja pörssin ulkopuolella sisäisten hinnoittelumallien ja muiden tekijöiden perusteella. Näihin tekijöihin saattaa sisältyä seuraavia muuttujia: Sertifikaattien vakuutusmatemaattinen arvo, Kohde-etuuden hinta, Sertifikaattien tarjonta ja kysyntä, riskeiltä suojautumisesta ja riskeihin varautumisesta aiheutuvat kustannukset, vakuustalletukset ja välityspalkkiot. Joillakin näistä tekijöistä ei välttämättä ole jatkuvaa vaikutusta asianomaisiin hinnoittelumalleihin perustuvaan Sertifikaattien hintaan niiden voimassaoloaikana, mutta ne voidaan ottaa markkinatakaajan harkinnan mukaisesti aikaisemmin huomioon hinnoittelun yhteydessä. Näihin tekijöihin saattavat kuulua liikkeeseenlaskuhintaan sisältyvä vakuustalletus, hallinnointipalkkiot ja maksettu tai odotettu Kohde-etuuden tai sen osatekijöiden tuotto (kuten osingot), jonka Liikkeeseenlaskija saattaa pidättää Sertifikaattien erityispiirteiden perusteella. Kohde-etuuden tai sen osatekijöiden odotetut osingot voidaan vähentää ennen Kohde-etuuden tai sen osatekijöiden osinkojen irtoamispäivää ( ex dividend day ) perustuen odotettuun tuottoon koko voimassaoloajalta tai sen tietyltä osalta. Markkinatakaajan arvioinnissaan käyttämä osinkoarvio saattaa muuttua Sertifikaattien voimassaoloaikana tai poiketa markkinoiden yleisesti odottamasta osingosta tai todellisesta osingosta. Tämä saattaa vaikuttaa myös hinnoitteluprosessiin jälkimarkkinoilla. Näin ollen markkinatakaajan antamat hinnat saattavat poiketa Sertifikaattien vakuutusmatemaattisesta arvosta ja/tai siitä liiketaloudellisesta näkökulmasta odotetusta hinnasta, joka olisi muodostunut asianomaisena ajankohtana likvideillä markkinoilla, joilla useat toisistaan riippumattomat markkinatakaajat antavat hintoja. 3\n4 Lisäksi markkinatakaaja saattaa muuttaa menetelmää, jonka perusteella se määrittää kulloinkin antamansa hinnat, esimerkiksi muuttamalla hinnoittelumallejaan tai käyttämällä muita laskentamalleja ja/tai kasvattamalla tai supistamalla osto- ja myyntihintojen välistä eroa ( bid/offer spread ). Mikäli markkinatakaajan harjoittaman Sertifikaattien jälkimarkkinakaupan aukioloaikoina ja/tai sen pörssin aukioloaikoina, johon Sertifikaatit on otettu kaupankäynnin kohteeksi, Kohde-etuudella käydään kauppaa myös sen kotimarkkinoilla, Kohde-etuuden hinta otetaan huomioon Sertifikaattien hintaa laskettaessa. Jos kuitenkin Kohde-etuuden kotimarkkinat ovat kiinni sillä aikaa kun kyseiseen Kohde-etuuteen liittyvillä Sertifikaateilla käydään kauppaa, Kohde-etuuden arvo on arvioitava. Koska tämän Ohjelmaesitteen mukaisesti liikkeeseen laskettavia Sertifikaatteja myydään myös aikoina, jolloin Kohde-etuuksien kotimarkkinat ovat kiinni, tämä riski saattaa vaikuttaa kaikkiin Sertifikaatteihin. Tämä koskee kuitenkin erityisesti sellaisia Kohde-etuuksia, joilla käydään kauppaa kaukana Keski-Euroopasta sijaitsevilla aikavyöhykkeillä, kuten amerikkalaisia tai aasialaisia osakkeita tai kyseisiltä alueilta peräisin olevia osakeindeksejä. Sama riski ilmenee, mikäli Sertifikaateilla käydään kauppaa päivinä, jolloin Kohde-etuuden kotimarkkinat ovat kiinni yleisen vapaapäivän vuoksi. Mikäli Kohde-etuuden hinta arvioidaan, koska Kohde-etuuden kotimarkkinat ovat kiinni, tällainen arvio saattaa osoittautua muutaman tunnin kuluessa paikkansapitäväksi, liian korkeaksi tai liian matalaksi, mikäli Kohde-etuuden kaupankäynti kotimarkkinoilla alkaa. Vastaavasti markkinatakaajan ennen asianomaisten kotimarkkinoiden avautumista antamat Sertifikaattien hinnat osoittautuvat tässä tapauksessa liian korkeiksi tai liian mataliksi. Jälkimarkkinakaupankäynnin rajoittuminen sen vuoksi, että elektronisia kaupankäyntijärjestelmiä ei ole saatavilla Markkinatakaaja antaa normaalisti osto- ja myyntihintoja pörssissä ja pörssin ulkopuolella tapahtuvaa kaupankäyntiä varten elektronisen kaupankäyntijärjestelmän kautta. Mikäli asianomaisen elektronisen kaupankäyntijärjestelmän saatavuutta rajoitetaan tai järjestelmän käyttö jopa keskeytetään, tämä vaikuttaa haitallisesti Sertifikaattien markkinakelpoisuuteen. Ei jälkimarkkinoita juuri ennen voimassaolon lopullista päättymistä Markkinatakaaja ja/tai pörssi lopettavat kaupankäynnin Sertifikaateilla viimeistään hiukan ennen niiden ennalta määrättyä Voimassaolon Päättymispäivää ( Maturity Date ). Kohde-etuuden hinta ja/tai sovellettava valuuttakurssi, joista kumpikin saattaa olla merkityksellinen Sertifikaattien Lunastusmäärien määrittämisen kannalta, saattavat kuitenkin vielä muuttua viimeisen kaupankäyntipäivän ja ennalta määrätyn Voimassaolon Päättymispäivän välillä. Tämä voi olla sijoittajalle haitallista. Lisäksi on olemassa riski, että Ehdoissa ( Terms and Conditions ) mahdollisesti määrätty raja saavutetaan, ylitetään tai se muulla tavoin rikkoutuu ensi kerran ennen voimassaolon lopullista päättymistä jälkimarkkinakaupankäynnin jo päätyttyä. Eturistiriidat Ehtojen mukaisten Liikkeeseenlaskijan, Laskenta-agentin ( Calculation Agent ) tai muun osapuolen (esimerkiksi indeksin ylläpitäjän tai muun ulkopuolisen neuvonantajan) oikeuksien ja/tai velvollisuuksien toteuttamisen (esimerkiksi Ehtojen parametrien määrittämisen tai mukauttamisen) yhteydessä saattaa syntyä eturistiriitoja, jotka vaikuttavat maksettaviin määriin ja toimitettaviin varoihin. Liikkeeseenlaskija, Laskenta-agentti tai muu osapuoli ja mikä tahansa niiden tytäryhtiö voivat omaan lukuunsa tai asiakkaidensa lukuun toteuttaa Sertifikaattien Kohde-etuuksiin liittyviä liiketoimia, jotka saattavat vaikuttaa myönteisesti tai kielteisesti asianomaisen Kohde-etuuden arvonkehitykseen ja joilla saattaa siten olla kielteinen vaikutus Sertifikaattien arvoon. Mikäli Kohde-etuus on osake, on mahdollista, että Liikkeeseenlaskija, Laskenta-agentti tai muu osapuoli taikka mikä tahansa niiden tytäryhtiöistä omistaa osakkeita Kohde-etuuden liikkeeseen laskeneessa yhtiössä. Osapuoli, joka huolehtii Sertifikaattien osalta jostakin erityisestä tehtävästä (esimerkiksi laskenta-agentin ja/tai indeksin ylläpitäjän tehtävästä), saattaa joutua määrittämään Kohde-etuuden laskentaperusteet tai laskemaan sen arvon. Tämä saattaa johtaa eturistiriitoihin, mikäli kyseisen osapuolen liikkeeseen laskemia arvopapereita voidaan valita Kohde-etuudeksi. 4\n5 Liikkeeseenlaskija saattaa myös laskea liikkeeseen muita Kohde-etuuteen liittyviä johdannaisinstrumentteja. Näiden uusien kilpailevien tuotteiden tuominen markkinoille saattaa vaikuttaa haitallisesti Sertifikaattien arvoon. Lisäksi Liikkeeseenlaskija ja sen tytäryhtiöt saattavat nyt tai tulevaisuudessa olla liikesuhteessa yhden tai useamman Kohde-etuuden liikkeeseenlaskijan kanssa (mukaan luettuna muiden asianomaiseen Kohdeetuuteen liittyvien arvopaperien liikkeeseenlasku tai luotonanto-, talletus-, riskinhallinta-, neuvonta- ja kaupankäyntitoiminta). Tällaista liiketoimintaa voidaan harjoittaa asiakkaille tarjottavana palveluna tai omaan lukuun. Liikkeeseenlaskija ja/tai mikä tahansa sen tytäryhtiöistä toteuttaa tarpeellisiksi tai tarkoituksenmukaisiksi katsomansa toimenpiteet turvatakseen kyseiseen liiketoimintaan liittyvät intressinsä ottamatta huomioon toimenpiteistä Sertifikaateille mahdollisesti aiheutuvia kielteisiä vaikutuksia. Tällaiset toimenpiteet ja ristiriidat saattavat liittyä muun muassa äänioikeuksien käyttämiseen, arvopaperien ostoon ja myyntiin, sijoitusneuvontaan liittyviin asiakassuhteisiin ja velkojien oikeuksien käyttämiseen. Liikkeeseenlaskija ja mikä tahansa sen tytäryhtiöistä ja kuka tahansa niiden toimihenkilöistä ja johtajista voi ryhtyä kyseisiin toimenpiteisiin ottamatta huomioon toimenpiteiden mahdollista suoraa tai välillistä haitallista vaikutusta Sertifikaatteihin. Liikkeeseenlaskija tai mikä tahansa sen tytäryhtiöistä voivat muun liiketoimintansa yhteydessä pitää hallussaan tai hankkia olennaista tietoa (mukaan luettuna julkistamaton tieto) Kohde-etuudesta. Liikkeeseenlaskijalla ja millään sen tytäryhtiöillä ei ole velvollisuutta ilmaista tällaista tietoa Kohde-etuudesta. Liikkeeseenlaskija voi toimia Sertifikaattien ja tietyissä tapauksissa Kohde-etuuden markkinatakaajana. Tällaisen markkinatakaustoiminnan yhteydessä Sertifikaattien ja mahdollisesti Kohde-etuuden hinnan ja siten Sertifikaattien arvon määrittää olennaiselta osin Liikkeeseenlaskija. Liikkeeseenlaskijan markkinatakaajan ominaisuudessa ilmoittamat hinnat eivät aina vastaa hintoja, jotka olisivat muodostuneet ilman kyseistä markkinatakausta ja likvideillä markkinoilla. Suojaukseen liittyvät riskit Liikkeeseenlaskija ja sen tytäryhtiöt saattavat suojautua Sertifikaattien liikkeeseenlaskuun liittyviltä taloudellisilta riskeiltä toteuttamalla asianomaiseen Kohde-etuuteen liittyviä suojaustoimenpiteitä. Tällaiset Sertifikaatteja koskevat toimenpiteet saattavat vaikuttaa Sertifikaattien Kohde-etuuden markkinahintaan. Näin on erityisesti Sertifikaattien voimassaolon päättyessä. Suojauspositioiden muodostamisen ja vapauttamisen mahdollisia kielteisiä vaikutuksia Sertifikaattien arvoon tai maksuihin, joihin Sertifikaattien haltija on oikeutettu, ei voida sulkea pois. Sijoittajat eivät ehkä myöskään pysty toteuttamaan suojausliiketoimia, jotka poistaisivat Sertifikaattien ostoon liittyvät riskit taikka rajoittaisivat niitä. Se, onko tällaisten suojausliiketoimien toteuttaminen mahdollista, riippuu markkinaolosuhteista ja asianomaisen Kohde-etuuden ehdoista. Korko- ja inflaatioriskit, valuuttariskit Sertifikaattien markkinoihin vaikuttavat taloudellinen tilanne ja markkinaolosuhteet, korkotaso, valuuttakurssit ja inflaatioprosentti Euroopassa sekä muissa maissa ja muilla alueilla. Tapahtumat Euroopassa ja muualla maailmassa voivat lisätä markkinavolatiliteettia ja vaikuttaa siten haitallisesti Sertifikaattien arvoon. Myös taloudellinen tilanne ja markkinaolosuhteet voivat vaikuttaa kielteisesti Sertifikaattien arvoon. Ostajaan kohdistuu valuuttariskejä erityisesti niissä tapauksissa, joissa (i) Kohde-etuus on noteerattu muussa valuutassa kuin Sertifikaatit, (ii) Sertifikaatit on noteerattu muussa kuin ostajan kotimaan virallisessa valuutassa, tai (iii) Sertifikaatit on noteerattu muussa kuin siinä valuutassa, jossa ostaja saa maksut. Valuuttakursseihin vaikuttavat tarjonnan ja kysynnän tekijät kansainvälisillä rahamarkkinoilla, joihin vuorostaan vaikuttavat makrotaloudelliset tekijät, keinottelu sekä viranomaisten ja keskuspankkien toteuttamat toimenpiteet (esimerkiksi valuuttasäännöstely ja -rajoitukset). Sertifikaattien arvo tai mahdollisesti maksettava summa saattavat laskea valuuttakurssien vaihtelun johdosta. Niin sanotulla quanto-ominaisuudella ( quanto element ) (sisäänrakennettu valuuttasuojaus, joka määrittää kiinteän valuuttakurssin liikkeeseenlaskuhetkellä) varustetut Sertifikaatit eivät ole alttiina selvitysvaluuttaan ja Kohde-etuuden valuuttaan liittyvälle valuuttariskille. Sertifikaattien voimassaoloaikana quanto-suojauksen taloudellinen arvo saattaa vaihdella erilaisista siihen vaikuttavista tekijöistä riippuen. 5\n6 Koska maksut suoritetaan kiinteän valuuttakurssin mukaisesti, sijoittaja ei tapauksen mukaan voimassaolon päättyessä tai toteutushetkellä hyödy myönteisestä valuuttakurssikehityksestä, mikäli valuuttasuojaus on toteutettu quanto-ominaisuuden avulla. Quanto-ominaisuudella varustettuja Sertifikaatteja ostaessaan sijoittajien tulee myös ottaa huomioon, että quanto-suojaukseen liittyvät kulut sisältyvät Sertifikaattien ostohintaan. Tarjousmäärä Asianomaisissa Lopullisissa Ehdoissa määritelty tarjousmäärä vastaa tarjottavien Sertifikaattien koko enimmäismäärää mutta ei ilmennä sitä, kuinka paljon Sertifikaatteja todellisuudessa lasketaan liikkeeseen. Todellinen määrä riippuu markkinaolosuhteista ja saattaa muuttua Sertifikaattien voimassaoloaikana. Sijoittajien tulee näin ollen ottaa huomioon, että ilmoitetun tarjousmäärän perusteella ei voida tehdä johtopäätöksiä Sertifikaattien likviditeetistä jälkimarkkinoilla. Lainojen käyttö Mikäli sijoittaja rahoittaa Sertifikaattien oston lainalla, sijoittaja mikäli hän menettää sijoitetun pääoman osittain tai kokonaan ei joudu kantamaan riskiä ainoastaan aiheutuneesta tappiosta, vaan hänen täytyy myös maksaa korko ja maksaa laina takaisin. Tällöin tappioriski kasvaa huomattavasti. Sijoittajien ei tulisi koskaan olettaa, että he kykenevät maksamaan takaisin lainan korkoineen Sertifikaateista saatavilla maksuilla tai mikäli Sertifikaatit myydään tapauksen mukaan ennen niiden voimassaoloajan päättymistä tai toteutusta tällaisesta myynnistä saaduilla tuotoilla. Sertifikaattien ostajan pitäisikin harkita taloudellisen tilanteensa perusteella etukäteen sitä, kykeneekö hän maksamaan korot tai maksamaan lainan takaisin lyhyellä varoitusajalla myös siinä tilanteessa, että odotettujen voittojen sijaan aiheutuukin tappioita. Transaktiokustannukset Niiden säilyttäjäpankkien ja/tai pörssien veloittamat transaktiokustannukset, joiden kautta sijoittaja antaa osto- ja/tai myyntitoimeksiantonsa, saattavat vähentää mahdollisia tuottoja ja/tai lisätä mahdollisia tappioita. Mikäli Sertifikaatin arvo menetetään kokonaan, transaktiokustannukset lisäävät asianomaiselle sijoittajalle aiheutuvaa tappiota. Sertifikaatit ovat vakuudettomia sitoumuksia (asema) Sertifikaatteihin liittyvät sitoumukset ovat Liikkeeseenlaskijan suoria ja ehdottomia sitoumuksia, joista ei ole annettu esinevakuutta ( nicht dinglich besichert ), ja ellei soveltuvasta lainsäädännöstä muuta johdu, ne oikeuttavat vähintään samaan etuoikeusasemaan Liikkeeseenlaskijan kaikkien muiden etuoikeudettomien ja esinevakuudettomien velvoitteiden kanssa. Ne eivät kuulu saksalaisen pankkiyhdistyksen talletussuojarahaston ( Einlagensicherungsfonds des Bundesverbandes deutscher Banken e.v. ) eivätkä talletustakuusta ja sijoittajan korvauksesta annetun Saksan lain ( Einlagensicherungsfonds- und Anlegerentschädigungsgesetz ) tarjoaman suojan piiriin. Näin ollen sijoittaja kantaa riskin siitä, että Liikkeeseenlaskijan taloudellinen tilanne saattaa heiketä ja että Liikkeeseenlaskija saattaa joutua saneerausmenettelyn ( Reorganisationverfahren ) kohteeksi tai sen varat, sopimussuhteet ja vastuut saatetaan määrätä siirrettäväksi toiselle osapuolelle ( Übertragungsanordnung ) Saksan pankkisaneerauslain nojalla tai sitä vastaan saatetaan panna vireille maksukyvyttömyysmenettely ja että Sertifikaattien mukaisesti erääntyneitä maksuja ei siten pystytä maksamaan tai niistä pystytään maksamaan vain osa. Näissä olosuhteissa sijoittaja saattaa menettää pääomansa kokonaisuudessaan. Liikkeeseenlaskija voi toteuttaa asianomaiseen Kohde-etuuteen kohdistuvia suojaustoimenpiteitä, mutta sillä ei ole velvollisuutta tehdä näin. Mikäli suojaustoimenpiteitä toteutetaan, ne koituvat yksinomaan Liikkeeseenlaskijan hyväksi, eikä sijoittajilla ole mitään oikeutta Kohde-etuuteen tai suojaustoimenpiteeseen nähden. Liikkeeseenlaskijan toteuttamat suojaustoimenpiteet eivät luo mitään oikeussuhdetta sijoittajien ja Kohdeetuudesta vastuullisten tahojen välille. Luottoluokituksen alentamisen vaikutus Sijoittajien yleisen arvion Liikkeeseenlaskijan luottoluokituksesta odotetaan osaltaan vaikuttavan Sertifikaattien arvoon. Näihin näkemyksiin vaikuttavat yleisesti ottaen luottoluokitukset, joita sellaiset luottoluokituslai- 6\n7 tokset kuin Moody s Investors Services Inc., Fimalac S.A.:n tytäryhtiö Fitch Ratings Ltd ja The McGraw Hill Companies, Inc.:n tytäryhtiö Standard & Poor s Ratings Services antavat Liikkeeseenlaskijan liikkeessä oleville arvopapereille. Mikä tahansa alennus yhdenkin tällaisen luottoluokituslaitoksen antamassa Liikkeeseenlaskijaa koskevassa luottoluokituksessa saattaa johtaa Sertifikaattien arvon laskuun. Jälleensijoitusriski Ennenaikaisen Lunastuksen yhteydessä Sertifikaattien Ennenaikaisen Lunastuksen ( Early Redemption ) seurauksena (esim. siinä tapauksessa, että Liikkeeseenlaskija päättää Sertifikaatit) sijoittaja saattaa joutua jälleensijoittamaan Lunastusmäärän aiemmin vallinneita ehtoja huomattavasti epäedullisemmin ehdoin. Sijoitusrajoitusten sovellettavuus Tiettyihin sijoittajiin saattaa kohdistua lakisääteisiä sijoitusrajoituksia. Tiettyjen sijoittajien sijoitustoimintaan sovelletaan sijoituslakeja ja -säännöksiä, tai tietyt viranomaiset kohdistavat siihen tarkastuksia tai sääntelytoimenpiteitä (tämä koskee erityisesti Sertifikaatteja). Kunkin sijoittamista harkitsevan tulisi pyytää oikeudellisilta neuvonantajiltaan neuvontaa sen selvittämiseksi, (a) onko ja miltä osin Sertifikaattien osto hänen kannaltaan lainmukainen sijoitus, (b) voidaanko ja miltä osin Sertifikaatteja käyttää erityyppisten rahoitusmuotojen vakuutena ja (c) liittyykö ja miltä osin hänen toteuttamaansa Sertifikaattien ostoon tai panttaukseen muita rajoituksia. Viranomaisvalvonnan kohteena olevien sijoittajien tulisi pyytää omilta oikeudellisilta neuvonantajiltaan tai asianomaisilta viranomaisilta selvitys Sertifikaattien asianmukaisesta kohtelusta mahdollisten soveltuvien riskipääomaa koskevien tai vastaavien säännösten nojalla. Verot ja muut maksut Liikkeeseenlaskijaan tai Sertifikaattien haltijoihin kohdistettavat, Sertifikaateista saatavista tuloista maksettavat verot tai muut maksut kuuluvat Sertifikaattien haltijoiden maksettaviksi. Liikkeeseenlaskija ei maksa Sertifikaattien haltijoille mitään ylimääräisiä summia tällaisten verojen tai maksujen vuoksi. Liikkeeseenlaskijan vaihtuminen Mikäli Ehdoissa esitetyt edellytykset täyttyvät, Liikkeeseenlaskijalla on oikeus milloin vain ja ilman Sertifikaattien haltijoiden suostumusta nimittää suhteessa kaikkiin Sertifikaatteihin liittyviin sitoumuksiin sijalleen toinen yhtiö uudeksi Liikkeeseenlaskijaksi. Tällöin Sertifikaattien haltija ottaa yleensä kantaakseen myös riskin uuden Liikkeeseenlaskijan maksukyvyttömyydestä. Lainmuutokset Tässä Ohjelmaesitteessä esitetyt Sertifikaatteja koskevat Ehdot perustuvat tämän Ohjelmaesitteen päivämääränä voimassa oleviin asianomaisiin lakeihin, tuomioistuinratkaisuihin ja hallintokäytäntöihin. Mitään vakuutusta ei voida antaa tämän Ohjelmaesitteen päivämäärän jälkeisten asianomaisten lakien muutosten, tuomioistuinratkaisujen tai kyseisten lakien tai hallintokäytäntöjen muutosten vaikutuksesta. II. Sertifikaattien rakenteesta aiheutuvat riskit Tietyt tekijät ovat erittäin merkityksellisiä arvioitaessa riskejä, jotka liittyvät tämän Ohjelmaesitteen mukaisesti liikkeeseen laskettaviin Sertifikaatteihin sijoittamiseen. Yleistä Tämän Ohjelmaesitteen mukaisesti liikkeeseen laskettaviin Sertifikaatteihin sijoittamiseen liittyy huomattavia lisäriskejä, joihin kuuluvat Kohde-etuuteen tai -etuuksiin liittyvät riskit sekä yksinomaan Sertifikaatteihin itseensä liittyvät riskit. 7\n8 Näitä riskejä ovat muun muassa seuraavat: (a) Ehtojen mukaisesti suoritettavat maksut riippuvat yhden tai useamman Kohde-etuuden arvonkehityksestä siten, että Lunastusmäärä ( Redemption Amount ) saattaa olla Sertifikaatin alkuperäistä ostohintaa alhaisempi tai että maksua ei tapahdu lainkaan. Myös sitominen yhden tai useamman Kohde-etuuden arvonkehitykseen vaikuttaa Sertifikaattien arvoon. Tässä yhteydessä Sertifikaattien arvo normaalisti putoaa, mikäli Kohde-etuuden hinta laskee (ottamatta huomioon Sertifikaattien erityispiirteitä ja ottamatta huomioon valuuttakurssien muutoksia niissä tapauksissa, joissa Sertifikaatit lasketaan liikkeeseen muussa kuin Kohde-etuuden noteerausvaluutassa ja Lunastusmäärä on näin ollen muunnettu). b) Ehtojen mukaisesti maksut voivat tapahtua muina kuin sijoittajan odottamina ajankohtina (esimerkiksi ennenaikainen lunastus Poikkeuksellisen Tapahtuman ( Extraordinary Event ) ilmetessä Ehdoissa kuvatun mukaisesti); c) vaikutukset, jotka on lueteltu kohdassa (i) (maksun aleneminen ja/tai jääminen tapahtumatta), ilmenevät siitä erityisestä syystä, että Kohde-etuuden liikkeeseenlaskijaa kohtaan on aloitettu maksukyvyttömyysmenettely tai Saksan lain mukaiseen maksukyvyttömyysmenettelyyn verrattava menettely taikka Liikkeeseenlaskija lakkauttaa maksunsa tai ilmoittaa, ettei se kykene maksamaan velkojaan niiden erääntyessä tai jos Kohde-etuuden liikkeeseenlaskijan osalta ilmenee vastaavia tapahtumia; (d) (e) (f) (g) (h) (i) Liikkeeseenlaskija, Liikkeeseenlaskijan tytäryhtiö tai kolmas osapuoli perivät erilaisia palkkioita, jotka alentavat Sertifikaattien mukaisia maksuja. Esimerkiksi indeksin, korin, rahaston tai muun Kohdeetuuden koostamisesta tai laskemisesta saatetaan periä hallinnointipalkkioita, tai Kohde-etuuden ja/tai kyseisen Kohde-etuuden osatekijöiden arvonkehityksestä saattaa aiheutua suorituspalkkioita tai muita palkkioita; Kohde-etuuden arvonkehitys riippuu yksittäisten henkilöiden osaamisesta (erityisesti jos Kohdeetuutta hoidetaan aktiivisesti tai jos Liikkeeseenlaskija tarvitsee Kohde-etuuteen liittyvää neuvontaa). Mikäli yksi tai useampi tällainen henkilö poistuu sellaisen yhtiön palveluksesta, jolla on merkitystä asianomaisen Kohde-etuuden arvonkehitykselle, tai mikäli yhden tällaisen henkilön ja Liikkeeseenlaskijan tai Laskenta-agentin Sertifikaattien osalta tekemä sopimus irtisanotaan, tällä voi olla olennaisen haitallinen vaikutus Sertifikaatteihin; Sertifikaatteihin sijoittamiseen kuuluu sekä Kohde-etuuteen liittyviä riskejä että yksinomaan Sertifikaateille ominaisia riskejä; sijoittajat eivät välttämättä kykene suojautumaan erilaisilta Sertifikaatteihin liittyviltä riskeiltä; Kohde-etuus, johon Sertifikaatit liittyvät, lakkaa olemasta Sertifikaattien voimassaoloaikana tai se saatetaan korvata toisella Kohde-etuudella (tämä ei koske ainoastaan aktiivisesti hoidettuja Kohdeetuuksia vaan myös Kohde-etuuksia, jotka ovat tosiasiassa staattisia), ja sijoittaja ei Sertifikaattien ja Kohde-etuuden ominaispiirteistä riippuen aina Sertifikaatteja ostaessaan välttämättä tiedä tulevaa kohde-etuutta tai sen koostumusta; ja Sertifikaattien arvoon mahdollisilla jälkimarkkinoilla liittyy suurempia vaihteluita ja siten suurempia riskejä kuin muiden arvopaperien arvoon, koska Sertifikaattien arvo riippuu yhdestä tai useammasta Kohde-etuudesta. Kohde-etuuden arvonkehitykseen vaikuttavat vuorostaan useat tekijät, jotka ovat Liikkeeseenlaskijan vaikutusmahdollisuuksien ulkopuolella. Tällaisiin tekijöihin vaikuttavat merkittävässä määrin riskit osake-, velka- ja valuuttamarkkinoilla, korkotason kehitys, asianomaisten Kohdeetuuksien volatiliteetti sekä taloudelliset, poliittiset ja sääntelyyn liittyvät riskit ja/tai edellä mainittujen riskien yhdistelmät. Mahdollisiin Sertifikaattien jälkimarkkinoihin vaikuttavat useat muutkin tekijät, jotka eivät riipu Liikkeeseenlaskijan luottokelpoisuudesta ja asianomaisen Kohde-etuuden/Kohde-etuuksien arvosta. Näihin kuuluvat muun muassa asianomaisen Kohde-etuuden volatiliteetti sekä asianomaisen Sertifikaatin jäljellä oleva voimassaoloaika ja se, miten paljon kyseisiä Sertifikaatteja on liikkeessä. 8\n9 Oikeus poikkeukselliseen päättämiseen, ennenaikaiseen lunastukseen ja tarkistuksiin Ehtojen mukaisesti Liikkeeseenlaskijalla on tietyissä tapauksissa oikeus tarkistaa mainittuja Ehtoja tai päättää taikka lunastaa Sertifikaatit ennenaikaisesti, mikäli tietyt edellytykset täyttyvät. Nämä edellytykset on kuvattu asianomaisissa Ehdoissa. Mikä tahansa Ehtojen tarkistus saattaa vaikuttaa kielteisesti Sertifikaattien arvoon ja sijoittajalle maksettavaan Lunastusmäärään. Mikäli Sertifikaatit päätetään, Sertifikaattien haltijoille maksettava määrä saattaa olla alhaisempi kuin määrä, jonka Sertifikaattien haltijat olisivat saaneet ilman kyseistä päättämistä. Liikkeeseenlaskija laskee päättymismäärän Sertifikaattia kohden ( Päättymismäärä, Termination Amount ) kohtuullisen harkinnan ( billiges Ermessen, Saksan siviililain, Bürgerliches Gesetzbuch 315 ) mukaisesti ottamalla huomioon vallitsevan markkinatilanteen ja tulot, joita Liikkeeseenlaskijalle on mahdollisesti syntynyt Liikkeeseenlaskijan kohtuullisen harkinnan ( billiges Ermessen, Saksan siviililain, Bürgerliches Gesetzbuch 315 ) mukaisesti toteuttamista liiketoimista niiden suojaustoimenpiteiden yhteydessä, jotka koskevat Liikkeeseenlaskijan Sertifikaattien mukaisten velvoitteiden hyväksymistä ja täyttämistä ( Suojausliiketoimet, Hedging Transactions ). Kulut niistä liiketoimista, joita on tarvittu Suojausliiketoimien purkamiseen, otetaan huomioon vähennettävinä erinä. Lisäksi sijoittajat kantavat riskin siitä, että he saattavat joutua sijoittamaan päättämisen yhteydessä saamansa varat kohteisiin, joiden tuotto on päätettyjen Sertifikaattien tuottoa alhaisempi. Sertifikaattien ennenaikainen lunastus Liikkeeseenlaskijan toteuttaman päättämisen yhteydessä ( Issuer Call ) ja automaattinen ennenaikainen lunastus Arvopaperien Ehdoissa saatetaan määrätä Liikkeeseenlaskijan oikeudesta ennenaikaiseen lunastukseen tai automaattisesta ennenaikaisesta lunastuksesta. Mitkä tahansa tällaiset lunastusmääräykset saattavat vaikuttaa Sertifikaattien markkina-arvoon. Ennen mitä tahansa ajanjaksoa tai millä tahansa ajanjaksolla, jolla Liikkeeseenlaskija saattaa päättää lunastaa Sertifikaatit tai jolla saattaa ilmetä automaattisen ennenaikaisen lunastuksen laukaiseva tapahtuma, asianomaisten Sertifikaattien markkina-arvo ei yleensä nouse Lunastusmäärää merkittävästi korkeammalle tasolle. Sertifikaattien ennenaikainen lunastus saattaa johtaa siihen, että Sertifikaatteihin tehdystä sijoituksesta ei saada odotettua tuottoa. Lisäksi Sertifikaattien haltijan ennenaikaisen päättymisen yhteydessä saama määrä saattaa olla Sertifikaatin haltijan maksamaa ostohintaa alhaisempi tai jopa nolla, joten sijoitettu pääoma saatetaan menettää osittain tai kokonaan. Myös tässä tapauksessa Sertifikaattien haltijat saattavat kyetä sijoittamaan ennenaikaisen lunastuksen yhteydessä saamansa määrät ainoastaan kohteisiin, joiden tuotto on ennenaikaisesti lunastettujen Sertifikaattien (odotettua) tuottoa alhaisempi. Enimmäismäärä Mikäli Sertifikaatin yhteydessä suoritettava maksu (olipa kyse sitten Lunastusmäärästä tai mistä tahansa muusta määrästä) rajoittuu Ehtojen mukaisesti Sertifikaatin enimmäismäärään, sijoittaja ei hyödy Kohdeetuuden muusta arvonkehityksestä, joka saattaisi olla sijoittajan kannalta edullinen. Vaikka sijoittajan tuotto yhtäältä rajoittuu enimmäismäärään, sijoittaja saattaa toisaalta joutua kantamaan täyden tappioriskin, mikäli Kohde-etuuden arvo kehittyy haitallisesti. Markkinahäiriötapahtuma ja maksujen lykkääminen Sertifikaattien tapauksessa Liikkeeseenlaskijalla saattaa olla oikeus määritellä markkinahäiriöitä tai muita tapahtumia, jotka saattavat johtaa laskennan ja/tai minkä tahansa maksujen lykkäämiseen ja jotka saattavat vaikuttaa Sertifikaattien arvoon. Lisäksi tietyissä Ehdoissa määrätyissä tapauksissa Liikkeeseenlaskijalla (etenkin jos markkinahäiriötapahtuma kestää useita päiviä) on oikeus antaa arvio tietyistä hinnoista, jotka ovat merkityksellisiä maksujen tai rajojen saavuttamisen kannalta (jonka seurauksena Sertifikaateista tulee arvottomia). Tällaiset arviot saattavat poiketa hintojen todellisesta arvosta. 9\n10 Sertifikaatit, joilla on rajoittamaton voimassaoloaika Mikäli Sertifikaateilla on rajoittamaton voimassaoloaika ( Unlimited Certificates ), Sertifikaatinhaltija ja/tai Liikkeeseenlaskija voi päättää ne ainoastaan, mikäli asianomaisissa Ehdoissa näin määrätään. Koska Sertifikaateilla, joilla on rajoittamaton voimassaoloaika, ei näin ollen ole ennalta määrättyä voimassaolon päättymispäivää, Sertifikaatinhaltijan on esitettävä Ehdoissa nimetylle Maksuagentille ( Paying Agent ) lunastusilmoitus Sertifikaattien lunastamiseksi. Sertifikaatit, jotka on noteerattu ulkomaanvaluutoissa Mikäli asianomainen Sertifikaatti on noteerattu tai sillä käydään kauppaa muussa valuutassa kuin liikkeeseenlaskuvaluutassa (ulkomaanvaluutassa) tai mikäli maksu suoritetaan ulkomaanvaluutassa, sijoittaja altistuu valuuttakurssiriskeille, jotka saattavat vaikuttaa haitallisesti Sertifikaattien tuottoon. Valuuttakurssien vaihteluihin on useita syitä, kuten makrotaloudelliset tekijät, spekulatiiviset liiketoimet sekä keskuspankkien ja viranomaisten toimenpiteet. Esimerkiksi muutos valuutan kurssissa suhteessa euroon johtaa vastaavaan muutokseen muiden kuin euroissa noteerattujen Sertifikaattien euromääräisessä arvossa sekä vastaavaan muutokseen sellaisten maksujen euromääräisessä arvossa, joita asianomaisten Sertifikaattien Ehtojen mukaan ei suoriteta euroissa. Sama koskee tilannetta, jossa Sertifikaatin Lunastusmäärä on muunnettava euroiksi, koska se määräytyy muussa valuutassa kuin euroissa ilmaistun Kohde-etuuden perusteella (esim. kun Lunastusmäärä lasketaan perustuen Yhdysvaltain dollareissa ilmaistun Kohde-etuuden ja Yhdysvaltain dollareissa noteeratun Kohdeetuuden markkinahinnan erotukseen euroiksi muunnettuna). Mikäli sen valuutan arvo, jossa Sertifikaatin Lunastusmäärä maksetaan tai jossa Sertifikaatin Kohde-etuus ilmaistaan, laskee suhteessa euroon ja euron arvo nousee vastaavasti, asianomaisen Sertifikaatin euromääräinen arvo ja/tai Sertifikaatin yhteydessä suoritettavien euroiksi muunnettujen maksujen arvo laskee. Käänteisrakenteet Niiden Sertifikaattien tapauksessa, joihin liittyy käänteisrakenne ( reverse structure ), sijoittajat osallistuvat positiivisesti Kohde-etuuden negatiiviseen arvonkehitykseen ja päinvastoin. Toisin sanoen tilanne on tavallisesti seuraavanlainen: Mitä alhaisempi Kohde-etuuden asianomainen arvo on asianomaisena Arvostuspäivänä ( Valuation Date ), sitä korkeampi on Lunastusmäärä (enimmäismäärä huomioon ottaen). Kuitenkin mitä suurempi on Kohde-etuuden arvo, sitä pienempi on Lunastusmäärä. Mikäli osallistumisaste Kohdeetuuden hintakehitykseen on 100 prosenttia, tämä tarkoittaa sitä, että kun Kohde-etuuden hinta nousee 100 prosenttia tai enemmän, mitään summaa ei makseta ja sijoittajat menettävät sijoituksensa kokonaisuudessaan. Mikäli Sertifikaatteihin liittyy käänteistekijä, jonka osallistumisaste on muu kuin 100 prosenttia, Kohdeetuuden hinnan nousulla on epäsuhtaisen epäedullinen vaikutus sijoittajaan. Käänteistekijän sisältävistä Sertifikaateista mahdollisesti saatava tuotto on lisäksi tavallisesti rajallinen, koska Kohde-etuuden negatiivinen arvonkehitys ei voi ylittää 100:aa prosenttia. Vipuvaikutus Epäsuhtaisen suurten hintatappioiden riski Sertifikaattien jälkimarkkinahintoihin saattaa liittyä merkittäviä vaihteluita, mikäli Sertifikaattien arvo reagoi epäsuhtaisen voimakkaasti Kohde-etuuden arvonkehitykseen. Näin on esimerkiksi siinä tapauksessa, että Lunastusmäärän, bonusmäärän tai minkä tahansa muun Sertifikaattien yhteydessä maksettavan lisämäärän ja/tai koron taikka toimitusvelvoitteen määrittämiseen käytettävä kaava sisältää osallistumiskertoimen ( participation factor ), joka on suurempi kuin 1. Tässä tapauksessa Kohde-etuuden hinnan muutos voimistaa vaikutusta Sertifikaatin hintaan, eli Kohde-etuuden hinnan suotuisalla muutoksella on epäsuhtaisen suotuisa vaikutus sijoittajaan ja Kohde-etuuden hinnan epäsuotuisalla muutoksella on epäsuhtaisen epäsuotuisa vaikutus sijoittajaan. Tätä kutsutaan vipuvaikutukseksi. Epäsuhtaisen suurten hintatappioiden riski ilmenee myös, mikäli Kohde-etuuden hinta (erityisesti hiukan ennen Sertifikaatin voimassaolon päättymispäivää) lähenee kynnyksiä, jotka ovat merkityksellisiä Lunastusmäärän määrän kannalta, koska pienimmätkin vaihtelut Kohde-etuuden hinnassa saattavat johtaa suuriin muutoksiin Sertifikaatin hinnassa. 10\n11 Epäsuhtaisen pienten hintavoittojen riski Toisaalta Sertifikaattien jälkimarkkinahintoihin saattaa liittyä erityisen pieniä vaihteluita, mikäli Sertifikaattien arvo reagoi epäsuhtaisen heikosti Kohde-etuuden arvonkehitykseen. Näin on esimerkiksi siinä tapauksessa, että Lunastusmäärän, bonusmäärän tai minkä tahansa muun Sertifikaattien yhteydessä maksettavan lisämäärän ja/tai koron taikka toimitusvelvoitteen määrittämiseen käytettävä kaava sisältää osallistumiskertoimen ( participation factor ), joka on pienempi kuin 1, koska tämä tarkoittaa sitä, että sijoittaja osallistuu sijoittajalle suotuisaan arvonkehitykseen ainoastaan vastaavassa suhteessa. Tässä tapauksessa Sertifikaatin ostosta saatava tuotto saattaa olla pienempi kuin suorasta sijoituksesta Kohde-etuuteen saatava tuotto. Lisäksi epäsuhtaisen pienten hintavoittojen riski liittyy erityisesti Sertifikaatteihin, joissa määrätään enimmäismäärästä. Jos esimerkiksi Kohde-etuuden hinta on huomattavasti sen rajan ( cap ) yläpuolella, joka oikeuttaa haltijan saamaan enimmäismäärän eikä enää ole odotettavissa, että hinta laskisi vielä kerran ennen Sertifikaatin Arvostuspäivää kynnyksen alapuolelle, Sertifikaatin hinta muuttuu vain merkityksettömässä määrin tai ei lainkaan, vaikka Kohde-etuuden hinta vaihtelisi voimakkaasti. Fyysiseen toimituksen liittyvät riskit Ehdoissa saatetaan määrätä, että johonkin Kohde-etuuteen liittyviä Sertifikaatteja, riippuen Kohde-etuuden arvonkehityksestä tai perustuen muihin ehtoihin, ei välttämättä lunasteta käteismaksulla vaan toimittamalla Kohde-etuus (esim. osakkeet), yksi Kohde-etuuksista, Kohde-etuuden osatekijä tai muita arvopapereita ( Fyysisen Toimituksen Kohde, Object of Physical Settlement ). Toimitettava Fyysisen Toimituksen Kohteen yksikkömäärä määritetään Sertifikaattien ehtojen mukaisesti. Näin ollen mikäli Sertifikaatit lunastetaan fyysisenä toimituksena, sijoittaja ei saa käteismaksua vaan sen sijaan Fyysisen Toimituksen Kohteen yksikköjä. Ehdoissa saatetaan määrätä, että Liikkeeseenlaskijalla ei ole oikeutta toimittaa muita arvopapereita kuin niitä, joiden hintaan lunastus perustuu. Tämä tarkoittaa sitä, että vaikka Kohde-etuus on merkityksellinen lunastuksen tyypin ja määrän kannalta, lunastus voidaan suorittaa toimittamalla toinen arvopaperi. Tämä tarkoittaa sitä, että sijoittajien tulisi hankkia ennen Sertifikaattien ostamista tietoja Fyysisen Toimituksen Kohteista (soveltuvin osin) ja että heidän ei tulisi olettaa kykenevänsä myymään Fyysisen Toimituksen Kohteet tiettyyn hintaan. Fyysisen Toimituksen Kohteen arvo toimitushetkellä saattaa olla huomattavasti alhaisempi kuin Sertifikaattien ostohetkellä (tai kuin Sertifikaateista maksettu hinta) tai hetkellä, jolloin päätetään, tapahtuuko toimitus fyysisenä toimituksena vai käteismaksuna (arvostuspäivä). Fyysisen toimituksen tapauksessa sijoittajat altistuvat asianomaiseen Fyysisen Toimituksen Kohteeseen liittyville riskeille, kuten tappioriskille, ja saattavat menettää sijoituksensa jopa kokonaan. Kohde-etuuden liikkeeseenlaskijaa kohtaan ei voida esittää vaatimuksia Sertifikaattien perusteella ei voida esittää maksu- tai muita vaatimuksia Sertifikaatteihin liittyvien Kohdeetuuksien liikkeeseenlaskijoita kohtaan. Mikäli Liikkeeseenlaskijan suorittamat maksut ovat Sertifikaattien haltijan maksamaa ostohintaa alhaisempia, haltijalla ei ole takautumisoikeutta Kohde-etuuden liikkeeseenlaskijaa kohtaan. Ei koronmaksuja eikä muuta varojenjakoa Tämän Ohjelmaesitteen mukaisesti liikkeeseen laskettuihin Sertifikaatteihin ei liity jaksoittaisia koronmaksuja eikä muuta varojenjakoa niiden voimassaoloaikana. Sijoittajien tulisi olla tietoisia siitä, että Sertifikaatit eivät synnytä juoksevaa tuloa. Sertifikaattien arvoon liittyviä mahdollisia tappioita ei siten voida korvata Sertifikaateista saatavilla muilla tuloilla. III. Kohde-etuuteen liittyviä riskitekijöitä Sertifikaatin Kohde-etuuden arvo riippuu useista tekijöistä, jotka saattavat olla kytköksissä toisiinsa. Näihin voi kuulua taloudellisia ja poliittisia tapahtumia, jotka ovat Liikkeeseenlaskijan vaikutusmahdollisuuksien ulkopuolella. 11\n12 Kohde-etuuden aiempaa arvonkehitystä ei tulisi pitää osoituksena sen tulevasta arvonkehityksestä Sertifikaattien voimassaoloaikana. Erityisiä riskejä liittyen Sertifikaatteihin, joiden Kohde-etuutena on osakkeita Osakkeisiin liittyviin Sertifikaatteihin liittyy erityisiä Liikkeeseenlaskijan vaikutusmahdollisuuksien ulkopuolella olevia riskejä, kuten riski asianomaisen yhtiön toteamisesta maksukyvyttömäksi, riski osakekurssin volatiliteetista ja riskit, jotka ilmenevät suhteessa yhtiön osingonmaksuun. Osakkeiden arvonkehitys riippuu erittäin merkittävästi pääomamarkkinoiden kehityksestä, joka puolestaan riippuu yleisestä maailmanlaajuisesta taloustilanteesta ja yksityiskohtaisemmista taloudellisista ja poliittisista oloista. Markkina-arvoltaan pienten ja keskisuurten yhtiöiden osakkeet voivat altistua jopa suuremmille riskeille (esimerkiksi volatiliteetista tai maksukyvyttömyydestä johtuvat riskit) kuin suurempien yhtiöiden osakkeet. Lisäksi markkina-arvoltaan pienten yhtiöiden osakkeet voivat olla erittäin epälikvidejä vähäisten kaupankäyntimäärien vuoksi. Osakkeet yhtiöissä, joiden sääntömääräinen kotipaikka sijaitsee valtiossa, jossa oikeusvarmuus on rajallinen, tai joiden liiketoiminnasta merkittävä osa sijoittuu tällaisiin valtioihin, ovat alttiita lisäriskeille, kuten viranomaisten puuttumiselle yhtiön toimintaan tai yhtiön kansallistamiselle, jotka saattavat johtaa sijoitetun pääoman täydelliseen tai osittaiseen menettämiseen tai kyseiseen maahan sijoitetun pääoman hallinnan menettämiseen. Tämä voi johtaa osakkeen arvon täydelliseen tai osittaiseen menettämiseen. Tällaisten riskien toteutuminen voi johtaa myös sijoitetun pääoman täydelliseen tai osittaiseen menettämiseen kyseisiin osakkeisiin sidottujen Sertifikaattien haltijoiden osalta. Osakkeisiin suoraan sijoittavista sijoittajista poiketen osakkeisiin sidottujen Sertifikaattien haltijat eivät saa osinkoja tai muita kohde-etuutena olevien osakkeiden haltijoille maksettavia varoja. Jos Kohde-etuus koostuu rekisteröidyistä osakkeista tai jos Kohde-etuuteen (kuten koriin) kuuluvat osakkeet rekisteröidään ja Liikkeeseenlaskija on Ehtojen mukaisesti velvollinen toimittamaan nämä rekisteröidyt osakkeet sijoittajalle, tavallisesti vain ne osakkeenomistajat, joiden nimet on merkitty yhtiön osakasluetteloon tai vastaavaan viralliseen luetteloon, voivat käyttää osakkeiden antamia oikeuksia (kuten oikeus osallistua yhtiökokoukseen ja osakkeenomistajan äänioikeus). Liikkeeseenlaskijan velvollisuus toimittaa osakkeita rajoittuu tavallisesti osakkeiden toimittamiseen siinä muodossa ja sellaisin ominaisuuksin kuin osakkeilla on ennalta määrättynä Voimassaolon Päättymispäivänä asianomaisten pörssisääntöjen mukaisesti, eikä se kata rekisteröintiä osakasluetteloon. Tällöin velvoitteen noudattamatta jättäminen ei voi olla peruste millekään vaatimukselle, ei etenkään peruutus- tai vahingonkorvausvaatimukselle. Mikäli Kohde-etuus koostuu osakkeiden sijaan annettavista arvopapereista ( securities in lieu of shares ) (esim. Amerikkalaiset Talletustodistukset, American Depositary Receipts, ADR, tai Globaalit Talletustodistukset, Global Depositary Receipts, GDR, yhdessä Talletustodistukset ), tästä saattaa aiheutua lisäriskejä. Amerikkalaiset Talletustodistukset ovat Yhdysvalloissa liikkeeseen laskettuja arvopapereita, joiden muotona on osallistumistodistus ( participation certificate ) osakkeista koostuvaan sijoitussalkkuun ja joiden kohde-etuutena olevat osakkeet on laskenut liikkeeseen Yhdysvaltojen ulkopuolinen yritys. Globaalit Talletustodistukset ovat niin ikään arvopapereita, joiden muotona on osallistumistodistus ( participation certificate ) osakkeista koostuvaan sijoitussalkkuun ja joiden kohde-etuutena olevat osakkeet on laskenut liikkeeseen Yhdysvaltojen ulkopuolinen yritys. Globaalit Talletustodistukset eroavat Amerikkalaisiksi Talletustodistuksiksi nimitetyistä osallistumistodistuksista siinä, että niitä tarjotaan julkisesti ja/tai ne on laskettu liikkeeseen Yhdysvaltojen ulkopuolella. Kukin Talletustodistus edustaa yhtä tai useampaa ulkomaisen yhtiön osaketta tai arvopaperin murto-osaa. Kummankin tyypin Talletustodistuksen osalta kohde-etuutena olevan osakkeen oikeudellinen omistaja on talletuspankki, joka toimii myös Talletustodistusten liikkeeseenlaskuagenttina ( issuing agent ). Riippuen siitä lainkäyttöalueesta, jolla Talletustodistukset on laskettu liikkeeseen, ja siitä laista, jota talletussopimukseen sovelletaan, ei voida sulkea pois sitä, että Talletustodistusten haltijaa ei asianomaisella lainkäyttöalueella välttämättä tunnusteta kohde-etuutena olevien osakkeiden todelliseksi varsinaiseksi edunsaajaksi. Erityisesti siinä tapauksessa, että talletuspankki tulee maksukyvyttömäksi ja/tai sitä kohtaan pannaan vireille velkojen täytäntöönpanomenettely, asianomaisiin kohde-etuutena oleviin osakkeisiin saattaa kohdistua myyntirajoituksia ja/tai niitä saatetaan hyödyntää kaupallisesti talletuspankkiin kohdistetun velkojen täytäntöönpanotoimenpiteen yhteydessä. Tässä tapauksessa asianomainen haltija menettää oikeudet asianomaisen Talletustodistuksen edustamiin kohde-etuutena oleviin osakkeisiin. Tämä tarkoittaa sitä, että Talletustodistuksesta tulee Kohde-etuutena arvoton siten, että kyseiseen Talletustodistukseen liittyvistä Sertifikaateista tulee niin ikään arvottomia. Mikäli näin tapahtuu, sijoittajaan kohdistuu täydellisen tappion riski, ellei 12\n13 mahdollisesta ehdottomasta vähimmäispalautusmäärästä tai muusta (osittaisesta) pääomaturvasta muuta johdu. Lisäksi on otettava huomioon, että talletuspankki voi milloin tahansa lopettaa Talletustodistusten tarjoamisen ja että mikäli talletuspankki tulee maksukyvyttömäksi, kyseisten Sertifikaattien liikkeeseenlaskijalla on oikeus tarkistaa Ehtoja ja/tai päättää Sertifikaatit Ehdoissa esitettyjen yksityiskohtaisempien määräysten mukaisesti. Erityisiä riskejä liittyen Sertifikaatteihin, joiden Kohde-etuutena on indeksejä Yhteen tai useampaan indeksiin sidottuihin Sertifikaatteihin liittyy erityisesti seuraavia riskejä: Riippuvuus indeksin osatekijöiden arvosta Indeksin arvo lasketaan indeksin osatekijöiden arvon perusteella. Muutokset indeksin osatekijöiden hinnoissa, indeksin koostumuksessa ja tekijöissä, jotka (mahdollisesti) vaikuttavat indeksin osatekijöiden arvoon, vaikuttavat myös asianomaiseen indeksiin liittyvien Sertifikaattien arvoon ja voivat siten vaikuttaa asianomaisiin Sertifikaatteihin tehdystä sijoituksesta saatavaan tuottoon. Vaihtelut indeksin yhden osatekijän arvossa saattavat tasoittua tai voimistua indeksin muiden osatekijöiden arvon vaihteluiden johdosta. Indeksin historiallinen arvonkehitys ei ole tae sen tulevasta arvonkehityksestä. Tietyissä olosuhteissa (i) Kohde-etuutena käytettyä indeksiä ei välttämättä ole saatavilla Sertifikaattien koko voimassaoloaikaa, (ii) kyseinen indeksi saatetaan korvata tai (iii) Liikkeeseenlaskija saattaa jatkaa sen laskemista itse. Näissä tai Ehdoissa mainituissa muissa tapauksissa Liikkeeseenlaskija saattaa myös päättää Sertifikaatit. Indeksi saattaa heijastaa vain joihinkin maihin tai joihinkin toimialoihin liittyvien varojen arvonkehitystä. Tässä tapauksessa sijoittajiin kohdistuu keskittymäriski. Jonkin maan tai yksittäisen toimialan epäsuotuisa taloudellinen kehitys saattaa vaikuttaa sijoittajiin haitallisesti. Mikäli indeksi edustaa useampaa maata tai toimialaa, asianomaiseen indeksiin sisältyvien maiden ja/tai toimialojen paino saattaa olla epätasainen. Tämä tarkoittaa sitä, että yhden painoltaan suuren indeksiin sisältyvän maan tai toimialan epäsuotuisa kehitys saattaa vaikuttaa indeksiin epäsuhtaisesti. Sijoittajien tulisi ottaa huomioon, että indeksin valinta ei perustu Liikkeeseenlaskijan odotuksiin tai arvioihin valitun indeksin tulevasta kehityksestä. Sijoittajien tulisi siten laatia oma arvio indeksin tulevasta kehityksestä oman asiantuntemuksensa ja omien tietolähteidensä perusteella. Hintaindeksi osinkoja ei oteta huomioon Asianomaisissa Ehdoissa tarkoitettu indeksi saattaa olla hintaindeksi. Toisin kuin kehitysindeksien tapauksessa, hintaindekseihin sisältyviin osakkeisiin liittyvä osingonjako laskee indeksin tasoa. Tämä tarkoittaa sitä, että sijoittajat eivät hyödy hintaindekseihin sisältyviin osakkeisiin liittyvistä osingoista tai muusta varojenjaosta. Liikkeeseenlaskijalla ei ole vaikutusvaltaa Liikkeeseenlaskija ei pääsääntöisesti voi vaikuttaa Sertifikaatin kohde-etuutena olevan indeksin koostumukseen ja kehitykseen taikka asianomaisen indeksin osatekijöiden kehitykseen, ellei Liikkeeseenlaskija ole indeksin ylläpitäjä. Indeksin ylläpitäjällä ei ole vastuuta Mikäli Sertifikaatit liittyvät indeksiin, jota Liikkeeseenlaskija ei laske, asianomainen indeksin ylläpitäjä ei normaalisti tue Sertifikaattien liikkeeseenlaskua, markkinointia ja jakelua. Tältä osin asianomainen indeksin ylläpitäjä koostaa ja laskee asianomaisen indeksin ottamatta huomioon Liikkeeseenlaskijan ja Sertifikaattien haltijoiden etuja. Tässä tapauksessa indeksin ylläpitäjät eivät ota mitään vastuuta Sertifikaattien liikkeeseenlaskusta, myynnistä ja/tai kaupankäynnistä. Tunnustamattomat rahoitusindeksit ja riippumattoman kolmannen osapuolen puuttuminen Sertifikaatit saattavat liittyä yhteen tai useampaan indeksiin, jotka eivät ole tunnustettuja rahoitusindeksejä vaan jotka on erityisesti luotu asianomaisen Sertifikaatin liikkeeseenlaskua varten. Kyseisten indeksien yllä- 13\n14 pitäjät eivät välttämättä ole Liikkeeseenlaskijasta riippumattomia ja saattavat siten suosia Liikkeeseenlaskijan etuja Sertifikaattien haltijoiden etujen kustannuksella. Valuuttariskit Indeksin osatekijöiden hinnat saatetaan ilmaista valuutassa (esim. Yhdysvaltain dollari), joka poikkeaa Sertifikaattien liikkeeseenlaskuvaluutasta (esim. euro). Tässä tapauksessa Sertifikaattien Lunastusmäärä ja niiden arvo niiden voimassaoloaikana ei välttämättä riipu ainoastaan Kohde-etuuden arvonkehityksestä vaan myös yhden tai useamman ulkomaanvaluuttakurssin kehityksestä suhteessa liikkeeseenlaskuvaluuttaan. Indeksiin liittyvät palkkiot Indeksin arvoa laskettaessa saatetaan vähentää tiettyjä palkkioita, kustannuksia, välityspalkkioita tai muita maksuja koostamisesta ja laskennasta. Tämän johdosta indeksin yksittäisten osatekijöiden arvonkehitystä ei oteta huomioon täysimääräisenä asianomaisen indeksin arvonkehitystä laskettaessa, vaan siitä vähennetään kyseiset palkkiot, kustannukset, välityspalkkiot ja muut maksut, jotka saattavat jossain määrin heikentää yksittäisten osatekijöiden osoittamaa mahdollisesti myönteistä arvonkehitystä. Lisäksi olisi huomattava, että tällaisia kustannuksia voi hyvin aiheutua silloinkin, kun indeksin ilmentämä arvonkehitys on kielteinen, mikä voimistaa kielteistä arvonkehitystä lisää. Indeksin koostumuksen julkaiseminen Saattaa olla, että indeksien koostumus on julkaistava verkkosivustolla tai asianomaisen indeksin ehdoissa määritellyissä muissa viestimissä. Asianomaisen indeksin päivitetyn koostumuksen julkaiseminen asianomaisen indeksin ylläpitäjän verkkosivustolla saattaa kuitenkin viivästyä huomattavasti, joskus jopa useita kuukausia. Näissä tapauksissa julkaistu koostumus ei välttämättä aina vastaa asianomaisen indeksin todellista koostumusta. Erityisiä riskejä liittyen Sertifikaatteihin, joiden Kohde-etuutena on metalleja (eli jalo- ja teollisuusmetalleja) Metallien kaupankäynti tapahtuu erikoispörsseissä tai pankkienvälisessä kaupankäynnissä säänneltyjen markkinoiden ulkopuolisina kauppoina ( over-the-counter transactions, OTC ). Metallien hintoihin sidottujen Sertifikaattien haltijat altistuvat huomattaville hintariskeille, koska metallien hinnat vaihtelevat suuresti. Metallien hintoihin vaikuttavat useat tekijät, muun muassa: Sääntelymuutokset Metallien kaupankäyntiin liittyy valvontaviranomaisten tai markkinapaikan antamia säännöksiä, joiden soveltaminen voi vaikuttaa asianomaisten metallien hintakehitykseen. Suorat investointikustannukset Metalleihin kohdistuviin suoriin sijoituksiin liittyy varastointi-, vakuutus- ja verokustannuksia. Metalleille ei myöskään makseta korkoa tai osinkoja. Nämä tekijät vaikuttavat sijoituksen kokonaistuottoon. Inflaatio ja deflaatio Yleinen hintakehitys voi vaikuttaa voimakkaasti metallien hintakehitykseen. Likviditeetti Monet metallimarkkinat eivät ole kovinkaan likvidit, eivätkä ne siten välttämättä pysty reagoimaan nopeasti ja riittävällä tavalla tarjonnan ja kysynnän muutoksiin. Mikäli likviditeetti on alhainen, yksittäisten markkinaosapuolten spekulatiiviset sijoitukset voivat johtaa hintojen vääristymiseen. Poliittiset riskit Metalleja valmistetaan usein kehittyvillä markkinoilla, ja tuotantoon vaikuttaa teollistuneiden maiden kysyntä. Kehittyvien markkinoiden poliittinen ja taloudellinen tilanne on kuitenkin usein paljon epävakaampi kuin teol- 14\n15 lisuusmaissa. Kehittyviin markkinoihin kohdistuu suurempi nopeiden poliittisten muutosten ja haitallisten taloudellisten tapahtumien riski. Poliittiset kriisit voivat heikentää sijoittajien luottamusta, mikä voi vuorostaan vaikuttaa metallien hintoihin. Sodat tai selkkaukset voivat muuttaa tiettyjen metallien kysyntää ja tarjontaa. Teollisuusmaat saattavat myös asettaa tuotteiden ja palveluiden vienti- ja tuontikieltoja. Tällä saattaa olla suora tai välillinen vaikutus Sertifikaattien Kohde-etuutena olevien metallien hintaan. Tarjonta Asianomaisen metallin tarjontaan liittyvä kriisi voi johtaa voimakkaisiin ja vaikeasti ennustettaviin hintavaihteluihin. Erityisiä riskejä liittyen Sertifikaatteihin, joiden Kohde-etuutena on futuurisopimuksia Futuurisopimukset ovat vakioituja termiinikauppoja, jotka liittyvät rahoitusvälineisiin, kuten osakkeisiin, indekseihin, korkoihin tai ulkomaanvaluuttoihin (niin sanotut rahoitusfutuurit), tai hyödykkeisiin, kuten kupariin ja uraaniin, vehnään tai sokeriin (niin sanotut hyödykefutuurit). Futuurisopimus merkitsee sopimusvelvoitetta ostaa tai myydä tietty määrä asianomaista sopimuskohdetta tiettynä ajankohtana ja tiettyyn hintaan. Futuurisopimuksilla käydään kauppaa futuuri- ja optiopörsseissä, ja ne on tätä tarkoitusta varten vakioitu sopimuksen koon, sopimuskohteen tyypin ja laadun sekä mahdollisten toimituspaikkojen ja -ajankohtien osalta. Futuurisopimuksen kohde-etuutena olevan ja spot-markkinoilla vaihdettavan omaisuuserän hintakehityksen sekä vastaavien futuurimarkkinoiden välillä on pääsääntöisesti tiivis korrelaatio. Futuurisopimuksilla käydään kuitenkin yleensä kauppaa niiden kohde-etuutena olevan omaisuuserän spot-hintaa korkeampaan tai alhaisempaan hintaan. Kyseinen spot- ja futuurihintojen välinen erotus, josta futuuri- ja optiopörssien ammattikielessä käytetään ilmausta basis, on seurausta toisaalta siitä, että hintaan sisältyvät kustannukset, joita normaalisti aiheutuu spot-kaupoissa (varastointi, toimitus, vakuutukset jne.), ja/tai tulot, jotka normaalisti liittyvät spot-kauppoihin (korot, osingot jne.), ja toisaalta siitä, että spot- ja futuurimarkkinoilla yleisiä markkinatekijöitä arvostetaan eri tavoin. Lisäksi likviditeetissä voi arvosta riippuen olla huomattava ero spot-markkinoiden ja vastaavien futuurimarkkinoiden välillä. Koska Sertifikaatit liittyvät Ehdoissa määriteltyihin futuurisopimuksiin, sen lisäksi, että sijoittajien tulee tuntea asianomaisen futuurisopimuksen kohde-etuutena olevan asianomaisen omaisuuserän markkinat, heillä täytyy olla taitotietoa termiini-/futuurikauppojen toiminnasta ja arvostustekijöistä, jotta he kykenevät arvioimaan kyseisiin Sertifikaatteihin sijoittamiseen liittyviä riskejä oikein. Koska futuurisopimukset erääntyvät tiettynä päivänä, Ehdoissa saatetaan määrätä, että Liikkeeseenlaskija (erityisesti niiden Sertifikaattien osalta, joiden voimassaoloaika on pitempi) korvaa Ehdoissa määrättynä ajankohtana Ehdoissa Kohde-etuudeksi määrätyn futuurisopimuksen toisella futuurisopimuksella, joka erääntyy alkuperäistä kohde-etuutena olevaa futuurisopimusta myöhemmin mutta jota muutoin koskevat samat sopimusoikeudelliset yksityiskohdat (niin kutsuttu Roll-Over-rakenne ). Kyseiseen Roll-Overrakenteeseen liittyvät kustannukset otetaan Ehtojen mukaisesti huomioon, kun Sertifikaattien Toteutushintoihin ( Strikes ) liittyviä tarkistuksia tehdään Roll-Over-tilanteessa, ja ne saattavat vaikuttaa merkittävästi Sertifikaattien arvoon. Ehdoissa saatetaan määrätä myös muista tilanteista, joissa Liikkeeseenlaskija voi korvata alkuperäisen futuurisopimuksen ja/tai vaihtaa Ehtojen muuttujia ja/tai päättää Sertifikaatit. [Indeksifutuurit:][Indeksifutuurisopimukset Indeksin arvo lasketaan indeksin osatekijöiden arvon perusteella. Muutokset indeksin osatekijöiden hinnoissa, indeksin koostumuksessa ja tekijöissä, jotka (mahdollisesti) vaikuttavat indeksin osatekijöiden arvoon, vaikuttavat myös niiden Sertifikaattien arvoon, jotka liittyvät asianomaiseen indeksiin perustuviin futuurisopimuksiin, ja voivat siten vaikuttaa asianomaisiin Sertifikaatteihin tehdystä sijoituksesta saatavaan tuottoon. [Hyödykkeisiin liittyvät futuurit:][hyödykefutuurit Hyödykkeet voidaan jakaa useisiin luokkiin: mineraalit (esim. öljy, maakaasu tai alumiini), maataloustuotteet (esim. vehnä tai maissi) ja metallit (esim. kupari, uraani). Useimpien hyödykkeiden kaupankäynti tapahtuu erikoispörsseissä tai pankkienvälisessä kaupankäynnissä säänneltyjen markkinoiden ulkopuolisina kauppoina ( over-the-counter transactions, OTC ). 15\n16 Hyödykehintoihin sidottujen Sertifikaattien haltijat altistuvat huomattaville hintariskeille, koska hyödykehinnat vaihtelevat suuresti. Hyödykehintoihin vaikuttavat useat tekijät, muun muassa: Yhteenliittymät ja lainsäädäntömuutokset Monet hyödykkeiden valmistajat tai valmistajamaat ovat muodostaneet organisaatioita tai yhteenliittymiä säännöstelläkseen tarjontaa ja vaikuttaakseen siten hintoihin. Kuitenkin myös hyödykkeiden kaupankäyntiin liittyy valvontaviranomaisten tai markkinapaikan antamia säännöksiä, joiden soveltaminen voi niin ikään vaikuttaa asianomaisten hyödykkeiden hintakehitykseen. Jaksoittainen tarjonta- ja kysyntäkäyttäytyminen Maataloushyödykkeitä tuotetaan vuoden tiettynä aikana mutta kysytään läpi vuoden. Sen sijaan energiaa tuotetaan keskeytyksettä, vaikka sitä tarvitaan pääasiassa kylminä tai hyvin kuumina vuodenaikoina. Tämä jaksoittainen kysynnän ja tarjonnan malli voi johtaa voimakkaisiin hintavaihteluihin. Suorat investointikustannukset Hyödykkeisiin kohdistuviin suoriin sijoituksiin liittyy varastointi-, vakuutus- ja verokustannuksia. Hyödykkeille ei myöskään makseta korkoa tai osinkoja. Nämä tekijät vaikuttavat sijoituksen kokonaistuottoon. Inflaatio ja deflaatio Yleinen hintakehitys voi vaikuttaa voimakkaasti hyödykkeiden hintakehitykseen. Likviditeetti Monet hyödykemarkkinat eivät ole kovinkaan likvidit, eivätkä ne siten välttämättä pysty reagoimaan nopeasti ja riittävällä tavalla tarjonnan ja kysynnän muutoksiin. Mikäli likviditeetti on alhainen, yksittäisten markkinaosapuolten spekulatiiviset sijoitukset voivat johtaa hintojen vääristymiseen. Poliittiset riskit Hyödykkeitä valmistetaan usein kehittyvillä markkinoilla, ja tuotantoon vaikuttaa teollistuneiden maiden kysyntä. Kehittyvien markkinoiden poliittinen ja taloudellinen tilanne on kuitenkin usein paljon epävakaampi kuin teollisuusmaissa. Kehittyviin markkinoihin kohdistuu suurempi nopeiden poliittisten muutosten ja haitallisten taloudellisten tapahtumien riski. Poliittiset kriisit voivat heikentää sijoittajien luottamusta, mikä voi vuorostaan vaikuttaa hyödykehintoihin. Sodat tai selkkaukset voivat muuttaa tiettyjen hyödykkeiden kysyntää ja tarjontaa. Teollisuusmaat saattavat myös asettaa tuotteiden ja palveluiden vienti- ja tuontikieltoja. Tällä saattaa olla suora tai välillinen vaikutus Sertifikaattien Kohde-etuutena olevien hyödykkeiden hintaan. Sää ja luonnonkatastrofit Epäedullisilla sääoloilla ja luonnonkatastrofeilla voi olla pitkän aikavälin kielteinen vaikutus tiettyjen hyödykkeiden tarjontaan koko vuoden ajan. Tällainen tarjontaan liittyvä kriisi voi johtaa voimakkaisiin ja vaikeasti ennustettaviin hintavaihteluihin.] [Joukkovelkakirjalainoihin liittyvät futuurit:][joukkovelkakirjalainafutuurit Sen maksukyvyttömyysriskin lisäksi, joka kohdistuu Commerzbank AG:hen Sertifikaattien Liikkeeseenlaskijana, joukkovelkakirjalainafutuurisopimuksiin sidottujen Sertifikaattien haltijat altistuvat myös kyseisten futuurisopimusten kohde-etuutena olevan joukkovelkakirjalainan tai -lainojen liikkeeseenlaskijoiden maksukyvyttömyysriskille. Mikäli futuurisopimuksen kohde-etuutena olevan joukkovelkakirjalainan liikkeeseenlaskija ei täytä asianomaisen joukkovelkakirjalainan mukaisia velvoitteitaan täsmällisesti tai tulee maksukyvyttömäksi, joukkovelkakirjalainan arvo laskee (mahdollisesti nollaan), mikä saattaa vuorostaan johtaa huomattaviin asianomaisten futuurisopimusten ja siten itse Sertifikaattien hintatappioihin. Tämä saattaa johtaa Sertifikaattien haltijan sijoitetun pääoman menettämiseen kokonaisuudessaan.] Erityisiä riskejä liittyen Sertifikaatteihin, joiden Kohde-etuutena on valuuttakursseja Valuuttakurssit ilmaisevat tietyn valuutan arvosuhdetta toiseen valuuttaan eli niiden yhden valuutan yksikköjen lukumäärää, jotka voidaan vaihtaa toisen valuutan yhteen yksikköön. Valuuttakurssit määräytyvät valuuttojen tarjonnan ja kysynnän perusteella kansainvälisillä valuuttamarkkinoilla. Toisaalta niihin vaikuttavat monet taloudelliset tekijät, kuten kyseisen maan inflaatioprosentti, erot ulkomaiden korkotasossa, merkityksellisen talouskehityksen arviointi, globaali poliittinen tilanne, yhden valuutan 16\n17 muunnettavuus toiseen valuuttaan ja asianomaiseen valuuttaan tehdyn sijoituksen turvallisuus. Toisaalta niihin vaikuttavat viranomaisten ja keskuspankkien toimenpiteet (esim. valuuttasäännöstely ja -rajoitukset). Näiden ennakoitavissa olevien tekijöiden lisäksi vaikutusta voi kuitenkin olla myös muilla, vaikeasti arvioitavilla tekijöillä, kuten luonteeltaan psykologisilla tekijöillä (kuten luottamuskriisit maan poliittista johtoa kohtaan tai muu spekulaatio). Joissakin tapauksissa tällaisilla psykologisilla tekijöillä saattaa olla huomattava vaikutus asianomaisen valuutan arvoon. Erityisiä riskejä liittyen Sertifikaatteihin, joiden Kohde-etuutena on joukkovelkakirjalainoja Sen maksukyvyttömyysriskin lisäksi, joka kohdistuu Commerbank AG:hen Sertifikaattien Liikkeeseenlaskijana, joukkovelkakirjalainoihin sidotut Sertifikaattien haltijat altistuvat myös kyseisen kohde-etuutena olevan joukkovelkakirjalainan/lainojen liikkeeseenlaskijoiden maksukyvyttömyysriskille. Mikäli Sertifikaatin kohdeetuutena olevan joukkovelkakirjalainan liikkeeseenlaskija ei täytä asianomaisen joukkovelkakirjalainan mukaisia velvoitteitaan täsmällisesti tai tulee maksukyvyttömäksi, joukkovelkakirjalainan arvo laskee (mahdollisesti nollaan), mikä saattaa vuorostaan johtaa huomattaviin hintatappioihin Sertifikaattien jälkimarkkinoilla ja mahdollisesti Sertifikaattien haltijan sijoitetun pääoman menettämiseen kokonaisuudessaan. Erityisiä riskejä liittyen Sertifikaatteihin, joiden Kohde-etuutena on korkoja Korot perustuvat kansainvälisten raha- ja pääomamarkkinoiden tarjontaan ja kysyntään. Niihin vaikuttavat monet taloudelliset tekijät, keinottelu sekä viranomaisten ja keskuspankkien toteuttamat toimenpiteet ja muut poliittiset tekijät. Raha- ja pääomamarkkinoilla markkinakorot vaihtelevat usein huomattavasti, jolloin korkoihin liittyvien Sertifikaattien haltija altistuu tällaisen korkovaihtelun riskille. Erityisiä riskejä liittyen Sertifikaatteihin, joiden Kohde-etuutena on rahastoja Rahastoon sidottuihin Sertifikaatteihin liittyy erityisesti seuraavia riskejä: Palkkiot Rahaston arvonkehitykseen vaikuttavat osaltaan palkkiot, jotka veloitetaan suoraan tai epäsuorasti rahaston varoista. Rahaston varoista suoraan veloitettaviksi palkkioiksi voidaan katsoa (muun muassa) seuraavat: rahaston hoitopalkkiot (mukaan lukien hallinnollisiin tehtäviin liittyvät palkkiot), säilytyspankin palkkiot, tavanomaiset pankkitalletusmaksut, mukaan lukien mahdollisesti tavanomaiset pankkimaksut ulkomaisten arvopaperien omistuksesta ulkomailla, sijoittajille tarkoitettujen vuosikertomusten ja puolivuosikatsausten tulostus- ja jakelukustannukset, tilintarkastajille rahaston tilintarkastuksesta maksettavat palkkiot, jakelukustannukset jne. Lisäpalkkioita tai -kustannuksia saattaa syntyä, kun kolmansilta osapuolilta hankitaan rahaston hallinnointiin tai rahaston arvonkehitykseen perustuvien salkunhoitopalkkioiden laskemiseen liittyviä palveluja. Rahaston varoista suoraan veloitettavien palkkioiden lisäksi myös epäsuorasti rahaston varoista veloitettavat palkkiot vaikuttavat negatiivisesti rahaston arvonkehitykseen. Näitä epäsuoria palkkioita ovat (muun muassa) sellaiset rahastosta veloitettavat hoitopalkkiot, jotka liittyvät rahaston varoihin kuuluviin rahasto-osuuksiin. Markkinariski Koska rahaston hankkimien arvopaperien tai muiden sijoitusten hinnan tai arvon lasku heijastuu myös yksittäisten rahasto-osuuksien hintaan, osuuksiin liittyy yleinen hinnan laskun riski. Vaikka rahaston sijoitukset on hajautettu hyvin, on olemassa riski, että kielteinen yleinen kehitys tietyillä markkinoilla tai tietyissä pörsseissä johtaa rahasto-osuuksien hinnan laskuun. Epälikvidit sijoitukset Rahastot voivat sijoittaa varoihin, jotka ovat epälikvidejä tai joille on määritelty vähimmäishallussapitoaika. Näin ollen kun rahaston on myytävä tällaisia varoja likviditeetin lisäämiseksi, sen voi olla vaikeaa myydä niitä ylipäätään tai kohtuulliseen hintaan. Näin voi käydä etenkin, jos sijoittajat haluavat lunastaa rahastoosuutensa. Rahastolle voi aiheutua huomattavia tappioita, jos se joutuu myymään epälikvidejä varoja lunastaakseen rahasto-osuuksia tai jos epälikvidien varojen myynti on mahdollista ainoastaan alhaiseen hintaan. Tämä voi vaikuttaa kielteisesti rahaston arvoon ja siten Sertifikaattien arvoon. 17\n18 Epälikvideihin varoihin sijoittaminen voi myös johtaa vaikeuksiin rahaston nettoarvon määrittämisessä (katso jäljempänä). Tämä voi vuorostaan johtaa Sertifikaatteihin liittyvien maksujen viivästymiseen. Rahaston nettoarvon julkaisemisen viivästyminen Tietyissä tapauksissa rahaston nettoarvon julkaiseminen voi viivästyä. Tämä voi johtaa Sertifikaattien lunastuksen viivästymiseen ja esimerkiksi kielteisen markkinakehityksen tapauksessa vaikuttaa kielteisesti Sertifikaatin arvoon. Lisäksi sijoittajat kantavat riskin siitä, että jos Sertifikaattien lunastus viivästyy, heidän Sertifikaatteihin liittyvien tuottojensa jälleensijoittaminen saattaa viivästyä ja tapahtua mahdollisesti epäedullisin ehdoin. Rahaston purkautuminen Ei voida sulkea pois mahdollisuutta, että rahasto saattaa purkautua Sertifikaattien voimassaoloaikana. Tällöin Liikkeeseenlaskijalla tai Laskenta-agentilla on normaalisti oikeus tehdä tarkistuksia Sertifikaatteihin asianomaisten ehtojen mukaisesti. Tällaisilla tarkistuksilla voidaan erityisesti määrätä asianomaisen rahaston korvaamisesta toisella rahastolla. Tässä tapauksessa Liikkeeseenlaskija voi myös päättää Sertifikaatin ennenaikaisesti. Lunastusten lykkääminen tai keskeyttäminen Rahasto saattaa lunastaa ainoastaan rajoitetun määrän osuuksia tai olla lunastamatta niitä ollenkaan Sertifikaattien lunastusmäärän laskennassa merkityksellisinä määrättyinä ajankohtina. Tämä voi johtaa Sertifikaattien lunastamisen viivästymiseen, jos tällaisesta viivästyksestä määrätään ehdoissa, siinä tapauksessa, että Liikkeeseenlaskijan Sertifikaattien liikkeellelaskuhetkellä toteuttamien suojaustoimenpiteiden päättäminen viivästyy. Lisäksi tällainen tapahtuma voi vaikuttaa kielteisesti Sertifikaattien arvoon. Keskittyminen tiettyihin maihin, toimialoihin tai sijoitusluokkiin Rahasto voi keskittää sijoituksensa tiettyihin maihin tai toimialoihin liittyviin varoihin tai tiettyihin omaisuusluokkiin. Tämä voi johtaa siihen, että rahaston hintavaihtelut ovat suurempia ja tapahtuvat lyhyemmällä ajanjaksolla kuin siinä tapauksessa, että riskit olisi hajautettu laajemmin eri toimialojen, alueiden ja maiden kesken. Valuuttariskit Sertifikaatit voivat liittyä rahastoihin, jotka on noteerattu eri valuutassa kuin Sertifikaatit, tai rahastoihin, jotka sijoittavat varoihin, jotka on noteerattu eri valuutassa kuin Sertifikaatit. Sijoittajat voivat näin ollen altistua merkittävälle valuuttariskille. Markkinat, joilla oikeusvarmuus on rajallinen Rahastot, jotka sijoittavat markkinoille, joilla oikeusvarmuus on rajallinen, altistuvat tietyille riskeille, kuten esimerkiksi odottamattomalle hallituksen väliintulolle, mikä voi johtaa rahaston arvon alenemiseen. Tällaisten riskien toteutuminen voi johtaa myös sijoitetun pääoman täydelliseen tai osittaiseen menettämiseen kyseiseen rahastoon sidottujen Sertifikaattien haltijan osalta. Sääntelykehykseen liittyvien ehtojen vaikutus Rahastoja ei välttämättä koske mikään sääntely tai rahastot voivat sijoittaa sijoitusinstrumentteihin, joita ei koske mikään sääntely. Kääntäen, jos tällainen sääntelyn ulkopuolinen rahasto tulee sääntelyn alaiseksi, siitä saattaa seurata merkittäviä haittoja tällaiselle rahastolle. Riippuvuus salkunhoitajista Rahaston arvonkehitys riippuu rahaston salkunhoitajan rahaston sijoitusstrategian toteuttamiseksi valitsemien varojen arvonkehityksestä. Käytännössä rahaston arvonkehitys riippuu pitkälti sijoituspäätöksiä tekevien salkunhoitajien pätevyydestä. Tällaisten henkilöiden eroaminen tai korvaaminen muilla voi johtaa tappioihin ja/tai asianomaisen rahaston purkautumiseen. 18\n19 Rahastojen sijoitusstrategiat, rajoitukset ja tavoitteet saattavat jättää salkunhoitajalle merkittävän liikkumavaran rahaston varojen sijoittamisessa, eikä voida taata, että salkunhoitajan sijoituspäätökset johtavat voittoihin tai suojaavat tehokkaasti markkinariskeiltä tai muilta riskeiltä. Ei voida taata, että rahasto onnistuu rahaston myyntiasiakirjoissa kuvatun sijoitusstrategian toteuttamisessa. Näin ollen rahaston (ja siten Sertifikaattien) arvonkehitys voi olla negatiivista, vaikka toisella rahastolla, jolla on samanlainen sijoitusstrategia, arvonkehitys olisikin suotuisaa. Erityisiä rahastojen rahastoihin liittyviä riskejä Jos Sertifikaattien Kohde-etuutena on ns. rahastojen rahastoja eli sijoitusrahastoja, jotka sijoittavat olennaisessa määrin toisiin rahastoihin ( kohderahastot ), kohderahastojen arvonkehitys vaikuttaa merkittävästi Sertifikaattien arvonkehitykseen. Rahastoon tai rahastoihin hankittuihin kohderahasto-osuuksiin liittyvät riskit liittyvät läheisesti näiden kohderahastojen sisältämiin varoihin ja/tai niiden toteuttamiin sijoitusstrategioihin liittyviin riskeihin. Edellä mainittuja riskejä voidaan kuitenkin vähentää hajauttamalla varoja kohderahastoissa ja hajauttamalla kohderahastoa tai -rahastoja. Koska eri kohderahastojen salkunhoitajat toimivat toisistaan riippumatta, on kuitenkin mahdollista, että useilla kohderahastoilla on samat tai täysin päinvastaiset sijoitusstrategiat. Tämä voi johtaa olemassa olevien riskien kasautumiseen tai mahdollisuuksien kumoutumiseen. Liikkeeseenlaskija ei ole useinkaan perillä kohderahastojen kunkinhetkisestä koostumuksesta. Jos niiden koostumus ei vastaa Liikkeeseenlaskijan oletuksia tai odotuksia, se voi vaikuttaa kielteisesti Sertifikaatteihin sijoittaviin sijoittajiin, koska Sertifikaattien liikkeeseenlaskijan toimet viivästyvät. Erityisiä hedgerahastojen rahasto-osuuksiin liittyviä riskejä Jos Sertifikaatit liittyvät ns. hedgerahaston rahasto-osuuksiin, saattaa ilmetä jäljempänä kuvattuja erityisiä riskejä, joilla voi olla kielteinen vaikutus Kohde-etuutena olevien rahasto-osuuksien arvoon ja siten Sertifikaattien itsensä arvoon. Hedgerahastoilla on yleensä lupa käyttää korkean riskin sijoitusstrategioita ja -tekniikoita ja hyvin monimutkaisia pääomasijoitusinstrumentteja. Hedgerahastojen hallinnoimat varat sijoitetaan usein johdannaisinstrumentteihin, kuten optioihin ja futuureihin kansainvälisillä futuurimarkkinoilla. Hedgerahaston sijoitusstrategiaan voivat kuulua myös lyhyeksi myyminen ja lainattujen lisävarojen käyttäminen. Hedgerahastojen mahdollisesti käyttämiä sijoitusstrategioita ei ole mahdollista luetella kattavasti tai tyhjentävästi. Hedgerahaston salkunhoitajalla on huomattavan paljon liikkumavaraa yksittäisten sijoitusten valinnassa ja hedgerahaston strategian toteuttamisessa, sillä salkunhoitajaa koskevat vain harvat sopimusperusteiset ja lakisääteiset rajoitukset. Näin ollen hedgerahastojen sijoittajat ovat tavallistakin riippuvaisempia asianomaisen salkunhoitajan pätevyydestä ja kyvyistä. Hedgerahastojen käyttämät korkeariskiset ja mutkikkaat sijoitustekniikat ja -strategiat saattavat johtaa suuriin tappioihin. Jotkin hedgerahastot ostavat osana sijoitusstrategiaansa korkean riskin arvopapereita esimerkiksi yhtiöiltä, jotka ovat taloudellisissa vaikeuksissa ja joissa voi olla käynnissä mutkikkaita saneerausmenettelyjä. Tällaisten toimenpiteiden onnistuminen on kuitenkin epävarmaa, joten tällaisiin hedgerahastojen sijoituksiin liittyy huomattavia riskejä, ja ne altistuvat suurille tappioriskeille. Jos hedgerahasto myy lyhyeksi, se myy arvopapereita, jotka eivät ole sen hallussa kaupantekohetkellä ja jotka sen on hankittava kolmansilta lainaamalla arvopapereita. Lyhyeksi myyvä hedgerahasto odottaa arvopaperin hinnan laskevan ja luottaa siten voivansa ostaa arvopaperin edullisemmalla hinnalla myöhempänä ajankohtana. Tällöin alkuperäisten myyntituottojen ja myöhemmän todellisen ostohinnan erotuksena syntyy voittoa. Jos arvopaperin hinta kuitenkin kehittyy toisin (ts. lyhyeksi myydyn arvopaperin hinta nousee), hedgerahasto altistuu teoriassa rajoittamattomalle tappioriskille, sillä rahaston on ostettava lainatut arvopaperit kunkinhetkisin tavanomaisin markkinaehdoin voidakseen palauttaa ne lainaajalle. Hedgerahastot voivat käyttää sijoitusstrategioidensa toteuttamiseen kaikenlaisia johdannaisia, joilla käydään kauppaa pörssissä ja pörssin ulkopuolella ja joihin liittyy johdannaisinstrumentteihin sijoittamiseen liittyviä 19\n20 erityisiä riskejä. Hedgerahasto altistuu suuren tappion riskille erityisesti ollessaan osapuolena optio- tai termiinikaupassa (esim. kaupankäynti valuuttatermiineillä, -futuureilla ja -swapeilla), jos markkinat eivät kehity rahaston tai sen salkunhoitajan ennakoimalla tavalla. Pörssinoteerattujen ja muiden johdannaisten tapauksessa hedgerahasto altistuu myös vastapuoleen liittyvälle luottoriskille. Hedgerahastot rahoittavat usein suuren osan sijoituksistaan lainaamalla. Tämä voi johtaa ns. vipuvaikutukseen, koska sijoittajilta saadun pääoman lisäksi voidaan sijoittaa ylimääräistä pääomaa. Jos markkinat kehittyvät kielteisesti, hedgerahaston tappioriski kasvaa, koska lainattujen varojen korot ja lainapääoman lyhennykset on maksettava joka tapauksessa. Jos hedgerahasto menettää koko sijoittamansa pääoman, sen rahasto-osuudet muuttuvat arvottomiksi. Erityisiä hedgerahastojen rahastoihin liittyviä riskejä Hedgerahastojen rahastot sijoittavat useisiin yksittäisiin hedgerahastoihin, jotka vuorostaan toteuttavat lukuisia erilaisia ja mahdollisesti korkeariskisiä sijoitusstrategioita. Mikäli Sertifikaatit liittyvät hedgerahastojen rahaston rahasto-osuuksiin, edellä olevissa kappaleissa Erityisiä rahastojen rahastoihin liittyviä riskejä ja Erityisiä hedgerahastojen rahasto-osuuksiin liittyviä riskejä mainittujen riskien lisäksi saattaa ilmetä seuraavia riskejä, joilla saattaa olla kielteinen vaikutus hedgerahastojen rahaston rahasto-osuuksien arvoon ja siten itse Sertifikaattien arvoon. Kukin hedgerahasto, johon hedgerahastojen rahasto sijoittaa, saattaa veloittaa palkkioita, jotka saattavat osaksi olla huomattavasti markkinoiden keskiarvoa korkeampia ja saattavat riippua tai olla riippumattomia hedgerahaston tai sen nettovarojen kehityksestä. Näin ollen asianomaiset palkkiot saattavat kasaantua tai kaksinkertaistua. Erityisiä pörssinoteerattuihin rahastoihin liittyviä riskejä Jos Sertifikaatit liittyvät pörssinoteeratun rahaston ( Exchange Traded Fund, ETF ) rahasto-osuuksiin, saattaa ilmetä jäljempänä kuvattuja erityisiä riskejä, joilla saattaa olla kielteinen vaikutus Kohde-etuutena olevien ETF-osuuksien arvoon ja siten Sertifikaattien itsensä arvoon. ETF:ien tavoitteena on jäljitellä mahdollisimman tarkoin indeksin, korin tai tiettyjen yksittäisten varojen arvonkehitystä. Näin ollen ETF:n arvo riippuu erityisesti yksittäisen indeksin tai korin osatekijöiden ja/tai varojen arvonkehityksestä. Ei voida kuitenkaan sulkea pois sitä, että ETF:n arvonkehitys ei vastaa indeksin, korin tai yksittäisen varan arvonkehitystä (niin sanottu indeksipoikkeama, tracking error ). Muista sijoitusrahastoista poiketen ETF:n liikkeeseen laskeva sijoitusyhtiö ei yleensä hoida ETF:ää aktiivisesti. Tämä tarkoittaa sitä, että varojen ostoa koskevat päätökset määräytyvät indeksin, korin tai yksittäisten varojen perusteella. Mikäli Kohde-etuutena olevan indeksin arvo laskee, tämä voi näin ollen johtaa rajoittamattomaan hintatappioriskiin suhteessa ETF:ään, millä voi olla kielteinen vaikutus Sertifikaattien arvoon. Erityisiä kiinteistörahastoihin liittyviä riskejä Jos Sertifikaatit liittyvät kiinteistörahaston rahasto-osuuksiin, saattaa ilmetä jäljempänä kuvattuja erityisiä riskejä, joilla voi olla kielteinen vaikutus Kohde-etuutena olevien rahasto-osuuksien arvoon ja siten Sertifikaattien itsensä arvoon. Kiinteistösijoitukset altistuvat riskeille, jotka saattavat vaikuttaa rahasto-osuuksien arvoon, mikäli asianomaisten kiinteistöjen tuotossa, kuluissa ja käyvässä markkina-arvossa tapahtuu muutoksia. Sama koskee kiinteistökehittäjien hallussa olevia kiinteistöjä. Riskejä saattaa aiheutua (muun muassa) tyhjillään olevista tiloista, menetetyistä vuokrista, odottamattomasta ylläpitokulujen tai rakennuskulujen noususta, kolmansien osapuolten takuuväitteistä, olemassa olevasta pilaantumisesta ja siitä, että sopimusosapuolet laiminlyövät velvoitteensa. Mikäli kiinteistörahasto ostaa osuuden kiinteistökehitysyhtiöstä, tämä saattaa aiheuttaa riskejä, jotka liittyvät yhtiön oikeudelliseen muotoon, osakkeenomistajien/osakkaiden mahdollisiin velvoitteiden laiminlyönteihin ja vero- tai yritysjärjestelmien muutoksiin. Mikäli kiinteistö sijaitsee ulkomailla, lisäriskejä saattaa aiheutua esimerkiksi poikkeavasta lainsäädännöstä ja verosäännöksistä. Tässä yhteydessä saattaa ilmetä myös valuutta- tai muuntoriskejä. Toisin kuin muiden sijoitusrahastojen yhteydessä, kiinteistörahaston rahasto-osuuksien lunastus saatetaan keskeyttää enintään kahdeksi vuodeksi, mikäli rahaston saatavilla olevat varat silloin kun lunastuspyyntöjä on paljon eivät riitä kattamaan lunastushinnan maksua eivätkä turvaamaan asianmukaista hallintoa taikka maksuja ei voida toimittaa lyhyellä varoitusajalla. Tämä voi johtaa Sertifikaattien lunastuksen viivästymiseen. 20


Koivu-hedelmä-juuresallergia – Ravitsemustalo\nNoin 2/3 koivun siitepölylle allergisista reagoi ihotestissä yhteen tai useampaan tuoreruokaan. Näistä henkilöistä 4/5 saa oireita syödessään tai käsitellessään kyseisiä ruoka-aineita. Myös jotkin mausteet voivat aiheuttaa oireita pienelle osalle koivuallergikoista.\nUseimmiten koivuallergiaan liittyvät kasviallergiat ovat lieviä, toki poikkeuksiakin löytyy. Pääosalla huulet ja suu kutiavat, mutta nielun ja suun limakalvo voivat myös turvota. Vatsaoireet, kuten vatsakipu ja ripuli ovat mahdollisia, lisäksi ihokosketus voi aiheuttaa kutinaa ja punoitusta, pahimmillaan kosketusnokkosihottumaa. Allerginen nuha ja atooppinen ekseema ovat myös mahdollisia.


TEATTERIN SÄIHKYVÄ KAUNOKAINEN | Noora Näppilä\n← KICKS- VOITA EXTRAHEMMOTTELUA PAKKASPÄIVIISI\nNEULEPANTOJEN ROLLS-ROYCE →\nTiedättekö sen tunteen, kun oikein mukaansatempaavan musikaalin jälkeen tuntuu siltä, että ei osaakaan enää puhua, vaan kaikki lauseet pyrkivät suusta ulos lauluna? Kun istahdin eilen Tampereen Teatterin toiselle penkkiriville, en osannut odottaa alkavalta esitykseltä oikein mitään. Kun väliaika sitten koitti, fiilis oli kovin hämmentynyt; ehkäpä niin läheltä katsottuna Les Misérables veti minut mukaansa niin, että tuntuu kuin itse olisin hyppinyt ja pomppinut lavalla koko kolmetuntisen ajan. Ainakin korvani olivat niin lukossa mahtipontisten lauluesitysten jälkeen, että päässäni kaikuvat vieläkin Tomi Metsäkedon sulosävelet. Huh, mikä esitys. Pidinkö siitä? No pidin, ja toisaalta en. Historiallinen klassikkoteos musikaaliksi tehtynä oli niin hämmentävä esitys, että se nousi yhdeksi vaikuttavimmista teatteriesityksistä, joita olen ikinä nähnyt. Siltikään en ole ihan varma siitä, oliko esitys mielestäni hyvä.\nOlisi mukava kuulla teidän mielipiteitänne esityksestä jos olette sen nähneet.\nMusikaali-iltamme äidin ja Roosan kanssa oli täydellinen syy päästä käyttämään myös Fashionstorelta lahjaksi saamaani Guessin Luxe-sarjan laukkua. Muistatteko, kun jokin aika sitten esittelin teille ostamani Luxe-laukun, sen mustan kaunokaisen, joka onkin minulla nyt päivittäisessä käytössä- muita laukkuja en nimittäin sen ostamisen jälkeen ole juuri käyttänyt!\nLAUKKU / BAG (*blogin kautta saatu) GUESS LUXE WIXON CROSSBODY CLUTCH, PLATINUM\nTämä ihana uutuustuote on kuitenkin täydellinen lisä laukkuaarteisiini, joista sopivankokoinen vaalea iltalaukku onkin vielä puuttunut. Yleensä hankin vain laukkuja, joihin mahtuu koko elämäni ja iltamenojen kanssa tuskastelen aina, kun tyylikästä pikkulaukkua ei sitten laukkujeni joukosta löydykään! Tässä laukussa ihastuin laadukkaan materiaalin ja irroitettavan pitkän hihnan lisäksi ennen kaikkea sen värimaailmaan. Tietyssä valaistuksessa laukun kullatut osat hehkuvat ruusukullan väreissä ja laukku itsessään on upean hopeainen. Teoriassa tämän laukun voikin siis yhdistää asuun kuin asuun, korujen sävystä riippumatta. Ja mikä parasta, pienestä ulkomuodostaan huolimatta auki taitettavaan laukkuun mahtuu yllättävän paljon tavaraa; teatterissa mukanani kannoin niin kameraa, lompakkoa, avaimia, puhelinta kuin meikkitarpeitakin, ja laukun uumeniin kaikki mahtuivat vaivatta!\nPostaus sisältää mainoslinkin. Bloggaajalle ei kerry tuloja linkin kautta sivustolle ohjautuneesta liikenteestä/ sieltä tehdyistä ostoista.\n// I have a new love in my life! I got this amazingly beautiful bag from Fashionstore.fi as a gift and I absolutely love it. The texture is high-quality and I like the shades of platinum and gold on the bag so much. The details are gorgeous and the bag is also spacious. Yesterday, I went to see a musical with my mun and sister and this bag was the perfect choice for the evening bag.\nPosted in muoti and tagged MUST SEE, TAMPERE by NOORA.\n12 thoughts on “TEATTERIN SÄIHKYVÄ KAUNOKAINEN”\n25.1.2014 14:51 Hemppe sanoi:\nIhastelin jo siitä sun instagram-kuvasta tuota ihanuutta, on kyllä upea laukku ja just minun mieleeni ♥ tuollaiset pienet tilaihmelaukut on enemmän kuin tervetulleita meikäläisen laukkukokoelmaan ! :D pitänee siis tilailla ;)\n26.1.2014 17:50 Noora sanoi:\nMä rakastuin kans tähän laukkuun heti, kun sen näin! Värimaailma on niin kaunis ja laukku on kooltaan äärimmäisen käytännöllinen. Ihanaihanaihana. <3\nLaitoitko oman tilaukseen? ;)\n26.1.2014 21:01 Hemppe sanoi:\nEn vielä oo tilaillut, tässä on merkkipäivät tulossa niin meni kyllä lahjatoivelistalle. ;) äiti sanoi, että ”jos sä tollasen saat, niin minäkin tahon sitä käyttää välillä !!” Näin meillä tää menee, aina. :DD\n26.1.2014 21:08 Noora sanoi:\nHihii, mutta sehän on vain ihanaa, että äidin kanssa voi lainailla laukkuja! <3\nHei muuten muistutukseksi vielä, että liittymällä tuohon Fashionstoren Klubiin, ostoksista saa aina -5% alennusta! ;)\n25.1.2014 23:18 Reetta sanoi:\nHei mistä oot löytäny noi ihanat puhelimenkuoret? Itse hankin just ihkaekan iPhoneni, ja haluaisin siihen kaikki superhienoja kuoria! En vaan niitä mistään perus kaupoista oo löytäny ja ebayssa niitä on niin paljon liikaa, etten jaksa selata :D\n26.1.2014 17:52 Noora sanoi:\nItse asiassa nuo kuoret ostin New Yorkin Macy’siltä! Kuoret ovat Ralph Laurenin ja ne maksoivat alennusmyynneissä 15 euroa, eli ne oli ehdottomasti hankittava. Harmittaa, että en Jenkeistä tajunnut ostaa useampiakin merkkikuoria, kun siellä tuo hintataso on huomattavasti matalampi kuin täällä Suomessa.. :/\n26.1.2014 12:29 Jossukka87 sanoi:\nIhana blingbling laukku <3! Oli kiva kuulla mielipiteesi Les Misérables esityksestä. Saimme miehen kanssa joululahjaksi liput ko. musikaaliin, joten samainen show olisi myös edessä :) päivämäärä pitäisi vaan lyödä lukkoon ja käydä lunastamassa liput. Jänskää nähdä onko samat tuntemukset kuin sinulla esityksen jälkeen :) Mukavaa viikonloppua!\n26.1.2014 17:53 Noora sanoi:\nNimenomaan bling bling, aivan ihanan säihkyväinen teatterikaveri minulla oli kyllä mukanani! <3\nVoi oikein ihanaa teatteri-iltaa teille, esitys oli kyllä vaikuttava ja eikös hyvän esityksen merkki ole se, että teatterista poistuu näytelmää pohtien ja mietiskellen..? ;) Hei tulehan sitten kertomaan mitä pidit! :)\nIhanaa sunnuntai-iltaa myös sinne! <3\n27.1.2014 15:56 Reetta sanoi:\nVoi piru, pitää katsoa oisko mun luottokauppa-ebayssa noita!\n31.1.2014 10:02 Noora sanoi:\nOnnea metsästykseen!! <3\n30.3.2014 17:44 Jossukka sanoi:\nHeippa! Kuluneella viikolla kävimme tämän musikaalin vihdoin katsomassa. Täytyy sanoa, että aika pyörällä päästäni olin minäkin :D Nyt olen tullut siihen lopputulemaan, että tykkäsin :D Hirmuisesti en ole musikaaleissa käynyt ja tämä olikin aivan erilainen, mitä aikaisemmat musikaalikokemukseni. Nimenomaan mahtipontinen esitys. Esityksen jälkeen olikin todella erikoista kuunnella ”normaalia” puhetta. Tuollaisessa esityksessä onkin todella keskityttävä laulujen sanoihin… alussa vei hetken, että esitys sai koko huomioni eikä ajatukseni harhailleet muualla :D Olen huomannut, että kuuntelen radiostakin usein kappaleita kiinnittämättä erityisemmin sanoihin huomiota (vaikka pitäisinkin ko. kappaleesta). Lempparibiiseissä alan kuuntelemaan tarkemmin sanoitusta vasta muutaman kuuntelukerran jälkeen. Ihan kiva esitys ja kokemuksena mielenkiintoinen :)\n31.3.2014 08:22 Noora sanoi:\nMoikka, olipas kiva lueskella mielipiteitäsi esityksestä! :)\nHämmentävä, mutta upea esitys; sellaiseen lopputulokseen itsekin päädyin, kun esitystä jälkikäteen pohdiskelin. Lavasteet ja näyttelijät olivat huikeita, musiikki ja tarina mukaansatempaava, mutta ehkäpä esitys oli vain niin erilainen kun mihin itse on tottunut, että siksi se aluksi hämmensi niin kovin! :D


Referenssit - DOC\nAsiakkaidemme tyytyväisyys on kaiken A ja O\nMe DOCilla koemme onnistuneemme aina, kun asiakkaamme onnistuvat ja saavat konkreettista hyötyä ratkaisumme avulle. Siksi teemme joka päivä töitä sen eteen, että asiakkaamme saavat parasta mahdollista palvelua.\nOlemme kokonaisvaltainen tiedonhallinnan asiantuntijaorganisaatio, ja laajat palvelumme ulottuvat aina paperiarkistojen digitoinnista tiedonhallinnan erilaisiin ratkaisuihin, ja tulostuksenhallinnan palveluihin. Yhteistyömme ei pääty järjestelmän toimittamiseen ja alkuperehdytykseen – olemme kumppani, joka kehittää ja sparraa tiedonhallinnan asioissa myös jatkossa. Varaamme jokaisen asiakkaamme projektin hoitoon asiantuntevan tiimin projektipäällikköineen, jotka pitävät huolen siitä, että projekti sujuu aina aikataulussa ja sovituissa puitteissa.\nAlta voit tutustua osaan toteuttamistamme projekteista. Ota yhteyttä meihin ja kysy lisää!\nEri ratkaisuihimme pääset tutustumaan täältä.\nRäätälöityjen tiedonhallinnan ratkaisujen avulla vähemmän käytössä olevia järjestelmiä, automatisoidut prosessit, älykäs dokumentinhallinta ja yhtenäiset työnkulut. Lue Lahden Energian teknisistä tiedonhallinnan toteutuksista.\nRäätälöityjen tiedonhallinnan ratkaisujen avulla vähemmän käytössä olevia järjes\nDokumenttienhallinta ja M-Filesin teknisten toteutusten mukanaan tuomat hyödyt tulevat esiin jo pienemmässä mittakaavassa. tiedonhallinnan avulla voidaan tehostaa myös pienempien organisaatioiden liiketoimintaa.\nDokumenttienhallinta ja M-Filesin teknisten toteutusten mukanaan tuomat hyödyt t\nUrakointi Kaise Oy / Kanta-Hämeen Kiinteistöala\nPaperiarkiston digitoinnin ja M-Filesin käyttöönoton jälkeen Kaisen tiedon- ja sopimustenhallinta on helpottunut sekä nopeutunut huomattavasti. Sopimustenhallinta on tehokasta, eikä tarvittavan dokumentin etsimiseen kulu enää aikaa...\nPaperiarkiston digitoinnin ja M-Filesin käyttöönoton jälkeen Kaisen tiedon- ja s\nKuopion Sähköverkko Oy\nLiittymissopimusten digitoinnilla luotiin tehokkaampaa asiakaspalvelua Kuopiossa. Syyskuussa 2019 käynnistettiin Kuopiossa projekti, jonka tuloksena digitoitiin 11 000 Kuopion Sähköverkko Oy:n hallussa olevaa sähkön liittymissopimusta.\nLiittymissopimusten digitoinnilla luotiin tehokkaampaa asiakaspalvelua Kuopiossa\nTehdyn kartoituksen yhteydessä todettiin kuukausittaisen sivumäärän laskeneen 33 %:lla puolessatoista vuodessa. Värisivujen tulostusmäärät olivat tippuneet...\nTehdyn kartoituksen yhteydessä todettiin kuukausittaisen sivumäärän laskeneen 33\nDOC:n erilaisten tulostusratkaisuiden sekä palveluiden avulla saimme selvää tehokkuutta..\nDOC:n erilaisten tulostusratkaisuiden sekä palveluiden avulla saimme selvää teho\nDOC:n tulostusratkaisut ja -palvelut helpottavat tulostusympäristömme hallintaa...\nDOC:n tulostusratkaisut ja -palvelut helpottavat tulostusympäristömme hallintaa.\nDOC:n graafisen puolen palvelujen ja ratkaisujen avulla olemme pystyneet parantamaan...\nDOC:n graafisen puolen palvelujen ja ratkaisujen avulla olemme pystyneet paranta\nKanta-Hämeen Perhetyö Ry\nAjankäytön vapautuminen itse työhön tulee selkeästi esille it-kannan järkevillä sijoituksilla...\nAjankäytön vapautuminen itse työhön tulee selkeästi esille it-kannan järkevillä\nECCOn kauppakeskusmyymälöiden tulostusympäristöä vakioitiin DOC Printillä..\nDigital Office Company eli DOC on vuonna 1996 perustettu kotimainen yritys, joka tarjoaa nykyaikaisia tiedonhallinnan ratkaisuja eri kokoisille organisaatioille. Toimipisteemme sijaitsevat Espoossa, Lappeenrannassa, Lahdessa, Hämeenlinnassa ja Kouvolassa.\n0207 342 480


Veden kaltaisten aineiden ja paperimassaputkiston mitoitus - Theseus\nVeden kaltaisten aineiden ja paperimassaputkiston mitoitus\nPitkäoja, Antti (2014)\nOpinnäytetyön aiheena oli luoda Descal Engineering Oy:lle uusi putkistojen mitoitusohjelma. Uusi ohjelma korvaa käytössä olevan vanhan DOS-pohjaisen laskentasovelluksen. Vanhalla putkistojen mitoitusohjelmalla voitiin mitoittaa vesi, massa ja korkean viskositeetin nesteiden putkistoja. Vanhan laskentasovelluksen kahdesta laskentaominaisuudesta, vesi- ja massaputkistolaskennasta, tehtiin MS Excel -käännös. Koska veden kaltaisten aineiden virtausteoria on yleisesti tunnettua, opinnäytetyössä perehdyttiin erityisesti paperimassan virtausominaisuuksiin, virtausmallinnukseen ja painehäviöiden mitoitusten kannalta olennaisiin laatueroihin.\nOpinnäytetyöhön kerättiin tietoa oppikirjoista, käsikirjoista ja tutkimusjulkaisuista. Alussa perehdytään nesteiden ominaisuuksiin, virtaustekniikan peruslakeihin ja veden kaltaisten nesteiden putkistomitoitukseen. Tämän jälkeen työssä käsitellään paperimassan virtausominaisuuksia ja virtausmallinnusta sekä esitellään korrelaatioiden luominen sekä laskentasovellusten rungot. Veden kaltaisten aineiden laskentataulukko perustuu kokoonpuristumattoman nesteen putkistovirtausteoriaan. Massalaskenta puolestaan perustuu vanhasta ohjelmasta purettuihin laskentatuloksiin ja toimeksiantajan materiaaliin.\nOpinnäytetyössä purettiin vanha laskentaohjelma käyttäen hyväksi laskentatuloksia, joiden avulla luotiin korrelaatiot putkien painehäviöiden mallintamiseksi. Luodut korrelaatiot ovat kuitenkin luottamuksellisia, joten niitä ei julkaista työn yhteydessä funktio- tai kuvaajamuodossa. Opinnäytetyön tuloksena oli kaksi erillistä MS Excel -laskentataulukkoa. Molemmat taulukot täyttivät niille annetut vaatimukset.